1. Koncesijos sutarties priedas

**SPECIFIKACIJA**

**KLAIPDĖDOS MIESTO SAVIVALDYBĖS ADMINISTRACIJA**

**PROJEKTO „Klaipėdos daugiafunkcis sveikatingumo centras“**

**KONKURSO SUTEIKTI KONCESIJĄ**

**SPECIFIKACIJA**

**Turinys**

[**1 Skyrius. Preliminarios nuostatos** 5](#_Toc488706737)

[**1.1. Sąvokų apibrėžtys** 5](#_Toc488706738)

[**1.2. Aiškinimas** 5](#_Toc488706739)

[**1.3. Bendrasis paslaugų turinys** 5](#_Toc488706740)

[**1.4. Tikslai ir uždaviniai** 5](#_Toc488706741)

[**1.5. Sutarties laikotarpis** 5](#_Toc488706742)

[**2 skyrius. Įžanginė dalis** 6](#_Toc488706743)

[**2.1. Suteikiančiosios institucijos vaidmuo poilsio paslaugų srityje** 6](#_Toc488706744)

[**2.2. KLAIPĖDOS MIESTO plaukimo baseinų apžvalga** 6](#_Toc488706745)

[**3 skyrius. Paslaugų apimtis** 8](#_Toc488706746)

[**3.1. Suteikiančiosios institucijos vaidmuo** 8](#_Toc488706747)

[**3.2. Verslo planavimas ir apžvalga** 8](#_Toc488706748)

[**3.2.1. Einamosios veiklos planavimas** 8](#_Toc488706749)

[**3.2.2. Numatomos Investicijos** 8](#_Toc488706750)

[**3.2.3. Metinis einamosios veiklos planas** 9](#_Toc488706751)

[**3.2.4. Reikalavimai susirinkimams** 9](#_Toc488706752)

[**3.3. INFRASTRUKTŪROS naudojimas** 11](#_Toc488706753)

[**3.3.1. Patalpos** 11](#_Toc488706754)

[**3.3.2. Neleistini naudojimo būdai** 11](#_Toc488706755)

[**3.3.3. Kiti susitarimai** 11](#_Toc488706756)

[**3.3.4. Patalpų saugumas** 11](#_Toc488706757)

[**3.3.5. Infrastruktūros rekonstrukcija** 12](#_Toc488706758)

[**3.3.6. Objekto pakeitimai** 12](#_Toc488706759)

[**3.3.7. Padėties atitaisymai tais atvejais, kai nebuvo gautas patvirtinimas** 12](#_Toc488706760)

[**3.3.8. Raktai** 12](#_Toc488706761)

[**4 skyrius. Paslaugos teikimas** 13](#_Toc488706762)

[**4.1. Programos įgyvendinimas** 13](#_Toc488706763)

[**4.1.1. Tikslai** 13](#_Toc488706764)

[**4.1.2. Plaukimo baseino paslaugų įvairovė** 13](#_Toc488706765)

[**4.1.3. Bendruomenės sveikatinimui skirta veikla** 13](#_Toc488706766)

[**4.1.4. Plaukimo baseino valdymas** 13](#_Toc488706767)

[**4.2. VIRTUVĖS ir kavinės paslaugos** 14](#_Toc488706768)

[**4.2.1. Reikalavimų laikymasis** 14](#_Toc488706769)

[**4.2.2. Virtuvės/kavinės veiklos vykdymas** 14](#_Toc488706770)

[**4.2.3. Virtuvės/kavinės ataskaitos** 14](#_Toc488706771)

[**4.2.4. Virtuvės/kavinės furnitūra ir įrengimai** 14](#_Toc488706772)

[**5 skyrius. Paslaugų valdymas** 15](#_Toc488706773)

[**5.1. Žmogiškųjų išteklių valdymas** 15](#_Toc488706774)

[**5.1.1. Apsirūpinimo darbuotojais laipsnis** 15](#_Toc488706775)

[**5.1.2. Darbuotojų kvalifikacija** 15](#_Toc488706776)

[**5.1.3. Nekompetentingas arba aplaidžiai dirbantis personalas** 15](#_Toc488706777)

[**5.1.4. Koncesininko prievolės žmogiškųjų išteklių srityje** 15](#_Toc488706778)

[**5.1.5. Aprangos (uniformos) standartas ir darbuotojų identifikavimas** 15](#_Toc488706779)

[**5.1.6. Darbuotojų mokymas ir tobulinimas** 15](#_Toc488706780)

[**5.2. Klientai ir bendruomenė** 16](#_Toc488706781)

[**5.2.1. Bendruomenė ir rinkos nustatymas** 16](#_Toc488706782)

[**5.2.2. Klientų poreikių tenkinimas ir konsultavimas** 16](#_Toc488706783)

[**5.2.3. Klientų grįžtamojo ryšio vertinimas ir skundų nagrinėjimas** 16](#_Toc488706784)

[**5.2.4. Viešoji tvarka** 16](#_Toc488706785)

[**5.3. Kokybės valdymo ir padalinių tarpusavio sąveikos sistemos** 17](#_Toc488706786)

[**5.3.1. Administraciniai dokumentai** 17](#_Toc488706787)

[**5.3.2. Aplinkos apsaugos tvarumas** 17](#_Toc488706788)

[**5.3.3. Vandens kokybė** 17](#_Toc488706789)

[**5.4. Saugos valdymas** 17](#_Toc488706790)

[**5.4.1. Neatidėliotinas pranešimų teikimas** 17](#_Toc488706791)

[**5.4.4. Saugaus darbo praktika ir procedūros** 18](#_Toc488706792)

[**5.5. Turto ir įrengimų valdymas** 18](#_Toc488706793)

[**5.5.1. Bendrosios nuostatos** 18](#_Toc488706794)

[**5.5.2. Infrastruktūros techninė priežiūra** 18](#_Toc488706795)

[**5.5.3. Koncesininko atsakomybė techninės priežiūros srityje** 18](#_Toc488706796)

[**5.5.4. Suteikiančiosios institucijos atsakomybė techninės priežiūros srityje** 19](#_Toc488706797)

[**5.5.5. Žemės sklypo priežiūra** 19](#_Toc488706798)

[**5.5.6. Įrašų tvarkymas ir patikrinimai** 19](#_Toc488706799)

[**5.5.7. Turto būklė Sutarties pasibaigimo dieną** 20](#_Toc488706800)

[**5.6. Informacinės technologijos** 20](#_Toc488706801)

[**5.7. Finansų valdymas** 20](#_Toc488706802)

[**5.7.1. Finansinė apskaita** 20](#_Toc488706803)

[**5.7.2. Pajamų surinkimas** 21](#_Toc488706804)

[**5.7.3. Mokėjimai už paslaugas** 21](#_Toc488706805)

[**5.7.4. Komunalinės išlaidos, mokesčiai ir susijusios išlaidos** 22](#_Toc488706806)

[**5.8. Rinkodaros valdymas** 22](#_Toc488706807)

[**5.8.1. Rėmimas** 22](#_Toc488706808)

[**5.8.2. Pavadinimo (prekės ženklo) keitimas, reklamavimas** 22](#_Toc488706809)

[**5.8.3. Vieši pareiškimai ir ryšiai su žiniasklaida** 22](#_Toc488706810)

[**6 skyrius. Bendrosios sąlygos** 23](#_Toc488706811)

[**6.1. Taikomi TEISĖS AKTAI** 23](#_Toc488706812)

[**6.2. Ryšiai su Suteikiančiąja institucija** 23](#_Toc488706813)

[**6.3. Būtinumas gauti visus būtinus patvirtinimus** 23](#_Toc488706814)

[**6.4. ATSISKAITYMŲ IR MOKĖJIMŲ TVArKA** 23](#_Toc488706815)

[**6.4.1. Mokėjimas** 23](#_Toc488706816)

[**6.4.2. Mokėjimo reikalavimai** 24](#_Toc488706817)

[**6.4.3. Mokėjimo laikas** 24](#_Toc488706818)

[**6.4.4. Ginčijami reikalavimai** 24](#_Toc488706819)

[**6.4.5. Mokėjimas į sąskaitą** 24](#_Toc488706820)

[**6.4.6. Mokėjimų indeksavimas** 24](#_Toc488706821)

[**6.5. Sutarties nutraukimas** 25](#_Toc488706822)

[**6.5.1. Sutarties nutraukimas Suteikiančiosios institucijos iniciatyva. Koncesininkas nevykdo savo finansinių įsipareigojimų** 25](#_Toc488706823)

[**6.5.2. Sutarties nutraukimas dėl neįgyvendinamumo ar patogumo sumetimais** 25](#_Toc488706824)

[**6.5.3. Sutarties nutraukimas Koncesininko iniciatyva** 25](#_Toc488706825)

[**6.6. Privatumas** 26](#_Toc488706826)

[**6.7. Nuostolių atlyginimo sąlygos** 26](#_Toc488706827)

[**6.8. Teisių atsisakymas** 26](#_Toc488706828)

[**6.9. Rūpinimasis SUTEIKIANČIOSIOS INSTITUCIJOS turtu** 26](#_Toc488706829)

[**6.10. Informacijos neatitikimai** 26](#_Toc488706830)

[**6.11. Draudimas** 26](#_Toc488706831)

[**1 priedas. Techninės priežiūros REIKALAVIMAI** 27](#_Toc488706832)

[**2 priedas. INVENTORIUS, REIKALINGAS BASEINUI SU SVEIKATINGUMO KOMPLEKSU** 34](#_Toc488706833)

[**3 priedas. Suteikiančiosios institucijos Minimalūs Baseino paslaugų poreikiai** 41](#_Toc488706834)

# **1 Skyrius. Preliminarios nuostatos**

## **1.1. Sąvokų apibrėžtys**

Jei kontekstas nereikalauja kitaip, šioje Paslaugų specifikacijoje naudojamos sąvokos atitinka Sutartyje numatytas sąvokas.

## **1.2. Aiškinimas**

Šioje Paslaugų specifikacijoje pateikiamos nuostatos turi būti taikomos, kaip papildančios teisės aktais nustatytus minimalius reikalavimus baseinų valdymui.

Esant teisės aktų, visų pirma Lietuvos higienos normos HN 109:2016 „Baseinų visuomenės sveikatos saugos reikalavimai“[[1]](#footnote-2) ir šios Specifikacijos prieštaravimui, turi būti taikoma teisės akto nuostata.

Jei Paslaugas teiks Koncesininkas pasitelkdamas trečiąsias šalis ir/ar subtiekėjus, tai nepanaikina Koncesininko atsakomybės už tinkamą Paslaugų teikimą pagal šią Specifikaciją ir Sąlygas.

## **1.3. Bendrasis paslaugų turinys**

Bendrasis Paslaugų, kurias apima ši Paslaugų specifikacija, turinys yra toks:

* + 1. Perduodamos valdymui ir administravimui Infrastruktūros eksploatacija ir priežiūra (techninės priežiūros paslaugos; komunalinės paslaugos; Infrastruktūros teritorijos valymas; Infrastruktūros vidaus ir teritorijos apšvietimo paslaugos; atliekų tvarkymo paslaugos; automobilių saugyklos priežiūros paslaugos) vadovaujantis geriausia sektoriaus praktika ir teisės aktais;
		2. tinkamas Paslaugų teikimas;
		3. nurodytų Investicijų atlikimas savo ar skolintomis lėšomis į sukurtą Infrastruktūrą tinkamų Paslaugų teikimo užtikrinimui, šių atliktų Investicijų objektų eksploatacija ir priežiūra;
		4. Infrastruktūros paprastasis remontas;
		5. kitų Sąlygoms neprieštaraujančių viešųjų paslaugų teikimas.

## **1.4. Tikslai ir uždaviniai**

Projekto tikslas – sudaryti sąlygas neformaliojo švietimo veiklų plėtrai ir įvairovei (mokymui plaukti ir nardyti), sveikai gyvensenai ir laisvalaikiui Klaipėdos mieste.

Konkurso tikslas – vadovaujantis LR koncesijų įstatymu atrinkti Koncesininką, kuris bus atsakingas už Projekto metu sukurtos Infrastruktūros valdymą ir administravimą.

## **1.5. Sutarties laikotarpis**

Sutartis sudaroma 15 (penkiolikos) metų laikotarpiui.

# **2 skyrius. Įžanginė dalis**

## **2.1. Suteikiančiosios institucijos vaidmuo poilsio paslaugų srityje**

Suteikiančioji institucija pripažįsta, kad labai svarbu suteikti neformaliojo ugdymo ir poilsio erdves bei infrastruktūrą ir lengvatas bendruomenei. Suteikiančiosios institucijos tikslas – planuoti, teikti, valdyti ir palaikyti meno, kultūros, bendruomenės, švietimo ir poilsio infrastruktūrą bei paslaugas, užtikrinant sutartus standartus taip, kad jos atitiktų dabartinius ir būsimus Klaipėdos miesto strateginius planus.

## **2.2. KLAIPĖDOS MIESTO plaukimo baseinų apžvalga**

Klaipėdos mieste be Projekto baseino iš viso dar yra 3 veikiantys baseinai, kurių plotas viršija 20 m2 ir kuriais galima pasinaudoti neužsisakant papildomų paslaugų: baseinas „Klaipėda Gym“ sporto klube, baseinas „Impuls“ sporto klube ir baseinas Klaipėdos „Gintaro“ sporto centre.

Klaipėdos mieste veikia tik vienas savivaldybei priklausantis baseinas – 25 m ilgio Klaipėdos „Gintaro“ sporto centro baseinas, kuriame miesto jaunimas mokomas plaukti. Nėra nei vieno 50 m ilgio baseino[[2]](#footnote-3).

Į Paslaugų specifikacijos apimtį yra įtraukiama naujai sukurta Infrastuktūra:

**Pavadinimas: Klaipėdos daugiafunkcis sveikatingumo centras – viešasis plaukimo baseinas**

**Vieta: Klaipėda, Dubysos g. 12**

**Koncesininkas turės užtikrinti Infrastruktūros atitikimą:**

* Tarptautinės plaukimo federacijos (FINA) reikalavimams;
* Europos plaukimo asociacijos (LEN) reikalavimams;
* Lietuvos plaukimo federacijos (LPF) reikalavimams.

**Daugiafunkcio centro vidaus Infrastruktūra[[3]](#footnote-4):**

**Cokolinis aukštas:**

* Įėjimo holo zona su rūbine, apsaugos punktu ir kita infrastruktūra;
* Virtuvės patalpos;
* Administracijos patalpos;
* Komercinės patalpos;
* Techninės patalpos;

**Pirmas aukštas**

* Įėjimo holas su registratūra;
* Kavinė/restoranas/baras su virtuve;
* Persirengimo patapos;
* Sanitariniai mazgai (dušai, tualetai);
* Saunos patalpos;
* 50 m ilgio baseino zona su sandėliavimo patalpomis;

**Antras aukštas:**

* Holas su sėdimomis vietomis ir užkandžių baru;
* Tribūna 500 žiūrovų;
* Nardymo baseinas su infrastruktūra;
* Treniruoklių/fizinio lavinimo zona infrastruktūra;
* Techninės patalpos.

**Daugiafunkcio centro lauko Infrastruktūra[[4]](#footnote-5):**

* Pastato fasadas;
* Pėsčiųjų takai;
* Teritorijos apšvietimas;
* Automobilių saugyklos;
* Įvažiavimo keliai;
* Suoliukai;
* Medžiai;
* Veja.
* Dviračių stovai.

# **3 skyrius. Paslaugų apimtis**

## **3.1. Suteikiančiosios institucijos vaidmuo**

Siekdama užtikrinti, kad teikiamos Paslaugos, vykdomos neformaliojo ugdymo programos ir užsiėmimai atitiktų bendruomenės poreikius ir lūkesčius bei duotų naudos bendruomenei, Suteikiančioji institucija, vykdydama jai priskiriamą funkciją (ikimokyklinio ugdymo, vaikų ir suaugusiųjų neformaliojo švietimo organizavimą, vaikų ir jaunimo užimtumo organizavimą, kūno kultūros ir sporto plėtojimą bei gyventojų poilsio organizavimą), atsako už bendrą strateginį planavimą, Sutarties vykdymo priežiūrą.

Konkrečioms Suteikiančiosios institucijos atsakomybės sritims priskiriama:

1. suderintų su Koncesininku kapitalinio remonto darbų atlikimas;
2. Koncesininko veiklos priežiūra;
3. bendradarbiavimas sprendžiant Koncesininko identifikuotas problemas, kurių sprendimui yra būtinas Suteikiančiosios institucijos įsitraukimas;
4. Sutarties valdymui skirto susitikimų grafiko suderinimas;
5. darbo laiko pakeitimų peržiūra ir patvirtinimas;
6. Suteikiančiosios institucijos apmokamų paslaugų grafiko suderinimas su Koncesininku.

## **3.2. Verslo planavimas ir apžvalga**

### **3.2.1. Einamosios veiklos planavimas**

Iš Koncesininko reikalaujamas kompleksinis požiūris į neformaliojo ugdymo, sveikatinimo, poilsio ir laisvalaikio paslaugų teikimą Infrastruktūroje, tuo tikslu užtikrinant veiksmingą paslaugų rinkodarą, planavimą, teikimą, valdymą ir peržiūrėjimą atsižvelgiant į bendruomenės poreikius.

Atitinkamai veiklos efektyvumui užtikrinti Koncesininkas Sutarties galiojimo laikotarpiu sudarys kiekvienų metų (sezono) einamąjį veiklos planą, kurį turės pateikti Suteikiančiajai institucijai.

Koncesininkas **kiekvienais metais ne vėliau nei iki lapkričio 1 d.** turi suderinti su Suteikiančiąja institucija jos poreikiams skirtų valandų grafiką.

### **3.2.2. Numatomos Investicijos**

Atsižvelgiant į tai, kad Klaipėdos daugiafunkcis sveikatingumo centras yra daugiafunkcis (be baseino paslaugų vartotojams planuojama siūlyti ir kitas, su aktyvaus laisvalaikio praleidimu, sveiku gyvenimo būdu, neformaliuoju ugdymu ir sportine veikla susisijusias paslaugas) Koncesininkui perduodamoje valdyti Infrastruktūroje turi būti atliktos Investicijos.

Koncesininkas turi visiškai įrengti SPA sveikatinimo patalpas, kavinės ir treniruoklių zonos, kirpyklos (ar kitos paskirties grožio ir/ar sveikatinimo (kineziterapijos, masažo ar pan.)) patalpas bei jose pats ar kartu su trečiosiomis šalimis/ subtiekėjais tinkamai vykdyti numatytas veiklas.

Patalpose yra privesti visi reikiami inžineriniai tinklai ir komunikacijos pagal suprojektuotus lankytojų srautus ir apkrovas, tačiau Koncesininkas turi įsigyti ir aprūpinti šias patalpas būtina technologine įranga, baldais ar inventoriumi.

Koncesininkas turės įrengti papildomas paslaugų patalpas ir įsigyti Paslaugų teikimui reikiamą įrangą nurodytą šios Specifikacijos 2 priede (atlikti Investicijas):

* SPA sveikatingumo patalpos ~350 m2;
* kirpyklos (ar kitos paskirties grožio ir/ar sveikatinimo (kineziterapijos, masažo ar pan.)) patalpos ~50 m2;
* kavinės patalpos ~350 m2;
* treniruoklių zonos patalpos ~300 m2.

**Investicijų atlikimo ir Paslaugų teikimo visa apimtimi nurodytose patalpose pradžios terminas:** 5 mėn. nuo Sutarties įsigaliojimo visa apimtimi, kuris gali būti Suteikiančiosios institucijos sutikimu pratęstas dėl nuo Koncesininko nepriklausančių aplinkybių, nurodytų Sutartyje.

### **3.2.3. Metinis einamosios veiklos planas**

Kiekvienų metų pradžioje iki sausio 30 d. Koncesininkas sudaro ir pateikia Suteikiančiajai institucijai metinį einamosios veiklos planą. Minimalūs dalykai, kurie turi būti įtraukti į einamosios veiklos planą, yra tokie:

* plaukimo baseino veiklos biudžetas;
* programos ir paslaugos;
* gelbėtojams ir lankytojams skirtos saugos (gelbėjimo) įrangos patikros aktai;
* planuojamas veiklos rezultatas (preliminari pelno (nuostolių) ataskaita);
* einamųjų ir/ar numatomų investicijų dydis;
* numatomi renginiai ir jų skaičius.

### **3.2.4. Reikalavimai susirinkimams**

Toliau pateiktoje informacijoje apibendrintai išdėstyti susirinkimams keliami reikalavimai.

**3.2.4.1. Vadovybės susirinkimai ir ataskaitų teikimas**

Vadovybės susirinkimai rengiami **kas 6 mėnesius** arba atsiradus poreikiui organizuojamas neeilinis susirinkimas. Susirinkimų tikslas – apžvelgti ir pateikti veiklos ataskaitą, stiprinti partnerystę, atsiskaityti ir aptarti parėjusio ketvirčio veiklos rezultatus, įskaitant, bet neapsiribojant:

1. kaip Koncesininkas vykdo ir laikosi Specifikacijoje nustatytų reikalavimų;
2. kokia apimtimi įvykdytas metinis veiklos planas;
3. bet kokie kiti Suteikiančiosios institucijos atstovų nustatyti klausimai.

Vadovybės susirinkimuose dalyvaus:

* Suteikiančiosios institucijos atstovas (-ai);
* Koncesininko atstovas (-ai).

Vadovybės susirinkimui pirmininkaus Suteikiančiosios institucijos atstovas. Suteikiančioji institucija bus atsakinga už tokių susirinkimų darbotvarkės ir protokolų administravimą.

Reikalaujama, kad rengiantis tokiems susirinkimams Koncesininkas pateiktų detalią informaciją apie praėjusio pusmečio rezultatus (pagal einamosios veiklos metinio plano struktūrą) ir juos palygintų su metiniu veiklos planu.

Ataskaita turi būti pateikta sutartu formatu.

**3.2.4.2. Kiti susirinkimai**

Prireikus Koncesininko atstovas dalyvaus Suteikiančiosios institucijos atstovo ir atitinkamos tikslinės grupės atstovų susirinkimuose, kuriuose bus aptariami su Infrastruktūros naudojimu susiję klausimai.

**3.2.4.3. Apskaitos tvarkymas**

Koncesininkas privalo vykdyti įmonės apskaitos politiką, kurią pateikia supažindinimui Suteikiančiajai institucijai. Koncesininkas privalo tinkamai tvarkyti visų reikalų, susijusių su Paslaugų teikimu, apskaitą (įskaitant kompiuteryje ir kituose įrenginiuose saugojamą informaciją), o ypač – su Sutartimis susijusius narystės, lankytojų skaičiaus, programų, užsakymų, sąskaitų, pajamų apskaitą ir bet kokio pardavimo taško apskaitos įrašus. Koncesininkas privalo savo apskaitą tvarkyti taip, kad atspindėtų tikrą ir teisingą bendrovės finansinę padėtį ir rezultatus ir vadovautis Lietuvos Respublikos buhalterinės apskaitos įstatymu, Verslo apskaitos standartais bei kitais Lietuvos Respublikos ir Europos Sąjungos teisės aktais.

**3.2.4.4. Stebėsena**

Suteikiančiajai institucijai svarbi vykdomos veiklos stebėsena, todėl Suteikiančioji institucija tikisi, kad Koncesininkas turės patyrusią, kvalifikuotą ir tinkamą valdymo struktūrą savo įsipareigojimams pagal šią Sutartį planuoti, valdyti stebėti ir apžvelgti.

Siekiant užtikrinti, kad Koncesininkas laikytųsi Specifikacijos ir visų kitų Sutarties sąlygų, svarbiausia Suteikiančiosios institucijos atsakomybės sritis bus Sutarties priežiūra ir stebėsena.

**3.2.4.5. Patikrinimas**

Suteikiančioji institucija pasilieka teisę patikrinti jai pateikiamų duomenų ir informacijos teisingumą ir/ar prašyti pateikiamų dokumentų paaiškinimų.

Jokie Suteikiančiosios institucijos vykdomi patikrinimai neatleidžia Koncesininko nuo jokių jo Sutarties vykdymo prievolių.

**3.2.4.6. Metinė ataskaita**

Reikalaujama, kad kiekvienų finansinių metų pabaigoje Koncesininkas apžvelgtų savo veiklos rezultatus, palygindamas juos su einamuoju veiklos planu, ir iki kiekvienų metų gegužės 31 d. pateiktų Suteikiančiajai institucijai Metinę ataskaitą kartu su audituotais finansinės atskaitomybės dokumentais.

Į Metinę ataskaitą turi būti įtraukti visi klausimai, kurie yra kasmetiniame veiklos plane.

Metinėje ataskaitoje bus išsamiai išdėstyti Koncesininko ataskaitinių finansinių metų veiklos rezultatai. Neapsiribojant tuo, kas toliau išvardyta, ataskaita turi apimti visus veiklos rezultatus, duomenis apie lankytojų skaičių, klientų aptarnavimą, rinkodarą, techninę priežiūrą, programas ir kitus šioje Specifikacijoje nustatytus reikalavimus.

Teikdamas Metinę ataskaitą Koncesininkas iš anksto turi nurodyti, kuri informacija yra konfidenciali ir pateikti tai pagrindžiančius argumentus ar dokumentus (valdymo organų sprendimas dėl konfidencialumo ir pan.). Konfidencialia negali būti nurodyta informacija, kuri yra viešai prieinama ir/ar yra privaloma teikti trečiosioms šalims pagal Suteikiančiosios institucijos įsipareigojimus projekto finansavimą administruojančioms institucijoms ir/ar kitus įsipareigojimus pagal teisės aktus.

**3.2.4.7. Informacijos naudojimas**

Savo nuožiūra Suteikiančioji institucija gali atskleisti kitoms šalims informaciją, kurią ji gavo arba surinko Koncesininkui vykdant reikalavimus teikti ataskaitas arba įgyvendinant reikalavimą atlikti šios Sutarties vykdymo auditą. Neapsiribojant tuo, kas išvardyta, tokia informacija gali aprėpti visą veiklosinformaciją apie Infrastruktūros eksploatavimo išlaidas ir iš visų šaltinių, vykdytų programų (užsiėmimų) ir pan. gautas pajamas.

**3.2.4.8. Nepatenkinami veiklos rezultatai**

1. Apie bet kokius Koncesininko įvykdytus Sutarties pažeidimus Koncesininkui gali pranešti Suteikiančiosios institucijos atstovas.
2. Toks pranešimas yra prašymo atlikti korekcinius veiksmus forma. Tačiau esant tokioms aplinkybėms, kai:
3. Suteikiančiosios institucijos atstovas mano, kad pažeidimo pobūdis yra nepriimtinas; arba
4. Suteikiančiosios institucijos atstovas mano, kad pažeidimų skaičius, įskaitant pasikartojančius, yra nepriimtinas; arba
5. per nustatytą laikotarpį Koncesininkas neįvykdo korekcinių veiksmų; arba
6. per nustatytą laikotarpį Koncesininkas nepradeda laikytis Suteikiančiosios institucijos atstovo nurodymų,

Suteikiančiosios institucijos atstovas gali pranešimu pareikalauti, kad Koncesininkas nurodytų priežastį, kodėl Suteikiančioji institucija neturėtų nutraukti Sutarties.

## **3.3. INFRASTRUKTŪROS naudojimas**

### **3.3.1. Patalpos**

Koncesininkui suteikiama teisė valdyti ir naudoti Infrastruktūrą pagal Sutarties sąlygas.

Negavęs išankstinio Suteikiančiosios institucijos patvirtinimo raštu Koncesininkas neturi teisės išnuomoti arba pernuomoti Infrastruktūros ar jos dalies trečiosioms šalims. Koncesininkas negavęs išankstinio Suteikiančiosios institucijos patvirtinimo raštu negali sudaryti susitarimų su trečiąja šalimi licencijuojamos veiklos vykdymui Infrastruktūroje.

Bet kokių reguliarių ar organizuotų vienkartinių renginių (klubinės veiklos, komercinių naudotojų, mokyklų plaukimo festivalių ir pan.) atvejais Koncesininkas privalo su naudotojais sudaryti naudojimosi sutartis.

**Siūlomas darbo laikas:**

|  |  |
| --- | --- |
| Pirmadienis – penktadienis  | 6.00 – 22.00 val.  |
| Šeštadienis – sekmadienis | 9.00 – 22.00 val.  |

Jei numatytos valandos bus keičiamos, reikalaujama apie tai įspėti prieš mėnesį ir suderinti su Suteikiančiosios institucijos atstovu. Dėl, pavyzdžiui, stambaus masto renginių ar didelio lankytojų skaičiaus Koncesininkas turi teisę atskiromis dienomis pratęsti darbo valandas.

### **3.3.2. Neleistini naudojimo būdai**

Koncesininkas neturi teisės naudoti pats arba leisti, kad Infrastruktūra ar kokia nors jos dalis būtų naudojama kokiu nors tikslu ar būdu arba leisti, kad būtų atliekami kokie nors toliau nurodyti veiksmai:

1. kurie yra neteisėto, nemoralaus, įžeidžiančio ar netinkamo pobūdžio;
2. kurie galėtų padaryti žalą arba kenktų Infrastruktūrai arba kokiai nors joje esančiai įrangai ar įrengimams;
3. kurie kenktų plaukimo baseinų, Suteikiančiosios institucijos reputacijai;
4. kurie galėtų prieštarauti teisės aktams.

Nesant išankstinio Suteikiančiosios institucijos sutikimo raštu, Koncesininkui draudžiama naudoti Infrastruktūrą ar kokią nors dalį kokiu nors kitu nei numatyta techniniame projekte būdu.

Suteikiančioji institucija gali pagrįstai neduoti sutikimo ar iškelti bet kokias sutikimo davimo sąlygas, kurias mano esant tinkamomis.

### **3.3.3. Kiti susitarimai**

Nesant išankstinio Suteikiančiosios institucijos atstovo sutikimo raštu, Koncesininkui draudžiama sudaryti kokius nors nuomos, panaudos ar kitokius panašaus pobūdžio susitarimus dėl kokios nors Suteikiančioji institucijai nuosavybės teise priklausančios Infrastruktūros ar su ja susijusios įrangos ar įrengimų.

### **3.3.4. Patalpų saugumas**

Infrastruktūros eksploatavimo laikotarpiu už Infrastruktūros kontrolę, stebėseną ir saugumą bus atsakingas Koncesininkas.

Aptikęs kokius nors saugumo pažeidimus, Koncesininkas privalo nedelsdamas pranešti Suteikiančiosios institucijos atstovui.

Koncesininkas atsako už tai, kad būtų imtasi saugumo pažeidimų ir žalos minimizavimo sureguliavimo veiksmų.

Jei saugumo pažeidimas ar žala atsirastų dėl to, kad Koncesininkas neapsaugojo patalpų, už visas remonto išlaidas atsakys Koncesininkas.

### **3.3.5. Infrastruktūros rekonstrukcija**

Suteikiančioji institucija pasilieka teisę atskirai nuo Sutarties imtis bet kokios potencialios Infrastruktūros rekonstrukcijos iš esmės nekeičiančios Koncesininko teikiamų Paslaugų apimties prieš tai iš anksto informuodama Koncesininką.

Bet kokių Koncesininko pasiūlytų Infrastruktūros patobulinimų atvejais būtina gauti Suteikiančiosios institucijos patvirtinimą. Koncesininkas atsakys už tai, kad būtų gauti visi būtini įstatymų nustatyti su jo pasiūlyta rekonstrukcija susiję patvirtinimai.

### **3.3.6. Objekto pakeitimai**

Nesant Suteikiančiosios institucijos sutikimo raštu, Koncesininkui draudžiama:

1. vykdyti kapitalinio remonto darbus ar leisti padaryti kokius nors paprastojo remonto apimtį viršijančius Infrastruktūros ar bet kokios jos dalies pakeitimus;
2. perdirbti ar kokiu nors būdu įsikišti į stacionarias elektros energijos, dujų (jei taikoma), vandens teikimo, nuotekų šalinimo, vėdinimo ar kitų inžinerinių tinklų sistemas, skirstomuosius skydus.

Bet kokie perdirbimai ar pakeitimai, kuriuos patvirtino Suteikiančioji institucija, turi būti atlikti pagal patvirtintus planus ir specifikacijas.

### **3.3.7. Padėties atitaisymai tais atvejais, kai nebuvo gautas patvirtinimas**

Jei nesant patvirtinimo buvo atlikti kokie nors perdirbimai ar pakeitimai, kuriems pagal 3.3.6 punktą reikalaujama gauti tokį patvirtinimą, Koncesininkas privalo prisiimti visą atsakomybę už tokius pakeitimus ir papildymus. Tokia atsakomybė reiškia, kad jis turi visiškai pašalinti ir (arba) ištaisyti visus perdirbimus (pakeitimus) taip, kad Infrastruktūra atitiktų reikalaujamus standartus ir prisiimti atsakomybę už bet kokią žalą, kuri galėtų iškilti tokiais atvejais.

### **3.3.8. Raktai**

Koncesininkas privalo užtikrinti, kad:

1. būtų sudarytas ir tvarkomas raktų registracijos žurnalas, kuriame būtų įregistruojami visi darbuotojai, turintys teisę patekti į Infrastruktūros teritoriją;
2. nė vienas asmuo, kuriam išduoti tokie raktai, neturi teisės naudoti raktų kokiu nors kitu, o nei Paslaugų teikimo tikslu;
3. nebūtų pagaminamos raktų kopijos; ir
4. pasibaigus Sutarties laikotarpiui, visi raktai būtų grąžinti Suteikiančioji institucijai.

# **4 skyrius. Paslaugos teikimas**

## **4.1. Programos įgyvendinimas**

### **4.1.1. Tikslai**

**Užtikrinti Infrastruktūros prieinamumą.** Atsižvelgiant į visas bendruomenėje esančias naudotojų grupes, užtikrinti, kad kainos už Paslaugas naudotojams būtų prieinamos. Numatyti diferencijuotą prieinamų neformaliojo ugdymo ir sveikatinimo programų spektrą.

### **4.1.2. Plaukimo baseino paslaugų įvairovė**

Baseine turi būti numatytas subalansuotas užsiėmimų neformaliajam ugdymui ir valandų, skirtų laisvalaikiui, sportui ir socialinėms programoms, derinys.

### **4.1.3. Bendruomenės sveikatinimui skirta veikla**

Koncesininkas privalo vykdyti Pasiūlyme nurodytas sveikatinimo viešinimo veiklas bei skatinti įsitraukti į sveikatinimo veiklas skirtingas visuomenės grupes, įskaitant bendruomenės grupes, kurios yra mažiau aktyvios sveikatinimo paslaugų gavėjos.

### **4.1.4. Plaukimo baseino valdymas**

Siekiant suteikti didžiausiais galimybes įtraukti bendruomenę, turi būti subalansuotas kasdienių, programinių neformaliojo ugdymo, trečiųjų šalių užsiėmimų ir komercinės nuomos derinys.

Koncesininkui leidžiama apsirūpinti:

* 1. visais saugos įrenginiais, kurių reikia norint užtikrinti, kad būtų laikomasi saugaus plaukimo baseinų eksploatavimo reikalavimų pagal Lietuvos higienos normą HN 109:2016 „Baseinų visuomenės sveikatos saugos reikalavimai“[[5]](#footnote-6);
	2. visais bendro pobūdžio valymo įrenginiais, kurių reikia siekiant išlaikyti saugų ir švarų baseiną bei komunalinius patogumus.

Koncesininkas privalo užtikrinti, kad visi įrenginiai ir Infrastruktūra būtų nepertraukiamai[[6]](#footnote-7) ištisus metus pasiekiami klientams ir kad jie būtų tinkamos būklės pagal jų numatytąją naudojimo paskirtį.

Siekiant užtikrinti, kad Infrastruktūra būtų atidarymui reikiamos būklės, bus reikalaujama, kad Koncesininkas savo pareigas pradėtų vykdyti likus penkioms (5) dienoms iki atidarymo datos.

Koncesininkas turės suderinti Suteikiančiajai institucijai skirtus Paslaugų laikus.

Koncesininkas **kiekvienais metais ne vėliau nei iki lapkričio 1 d.** turi suderinti su Suteikiančiąja institucija jos poreikiams skirtų valandų grafiką, kuris šalių bendru susitarimu gali būti keičiamas.

Suteikiančiosios institucijos Minimalūs Baseino paslaugų poreikiai (*apmokama pagal Pasiūlyme nurodytą „Siūlomą valandinį Suteikiančiosios institucijos mokėjimą (įkainį) už naudojimąsi vienu baseino taku Minimalioms Baseino paslaugoms“)* Baseino paslaugoms apibrėžti šios Specifikacijos 3 priede.

Suteikiančiosios institucijos poreikiai (*apmokama pagal Pasiūlyme nurodytą „Siūlomą valandinį Suteikiančiosios institucijos mokėjimą (įkainį) už naudojimąsi vienu baseino taku Papildomoms baseino paslaugoms“*) Baseino paslaugoms apibrėžti šios Specifikacijos 3 priede.

## **4.2. VIRTUVĖS ir kavinės paslaugos**

### **4.2.1. Reikalavimų laikymasis**

Bus reikalaujama, kad Koncesininkas užtikrintų, kad virtuvės/kavinės patalpų pritaikymas ir jų naudojimas atitiktų keliamus sveikatos priežiūros ir higienos reikalavimus. Koncesininkas privalės parengti technologinį virtuvės/kavinės projektą ir jį suderinti su projekto autoriumi, statytoju, Klaipėdos visuomenės sveikatos centru ir Valstybinės maisto ir veterinarijos tarnybos Klaipėdos valstybine maisto ir veterinarijos tarnyba bei kitomis būtinomis institucijomis.

Tuo atveju, jei nesilaikoma kokių nors reikalavimų, Koncesininkas privalo sutikti, kad siekiant ištaisyti padėtį, iki nustatyto termino imsis atitinkamų korekcinių veiksmų, kurie aptariami ir dėl kurių sprendimas priimamas pasitarus su Suteikiančiosios institucijos atstovu.

Jei padėtis nėra ištaisoma tiek, kiek reikalauja Suteikiančioji institucija ir kitos atitinkamos institucijos, Suteikiančioji institucija pasilieka teisę:

1. pakeisti Sutartį iš jos pašalinant virtuvės/kavinės veiklą; arba
2. paskirti kitą Koncesininką, kuris eksploatuotų virtuvės/kavinės patalpas; arba
3. nutraukti Sutartį.

 Koncesininkas pasirūpina visomis licencijomis ir leidimais, kurie yra būtini eksploatuojant virtuvės/kavinės patalpas, ir sumoka už jų gavimą.

### **4.2.2. Virtuvės/kavinės veiklos vykdymas**

Virtuvės/kavinės veiklą Koncesininkas organizuoja ir vykdo kaip komercinę ūkinę veiklą, t.y. Koncesininkas ir/ar jo virtuvės/kavinės veiklos vykdymui pasitelkta trečioji šalis atsako už visų darbuotojų priėmimą, pirkimus, apskaitą, maisto paruošimą, tvarkymą ir pan. bei už bet kokį iš to išplaukiantį virtuvės/kavinės veiklos pelną ar nuostolius.

Koncesininkas privalo virtuvės/kavinės veiklą vykdyti tiek valandų, kiek yra lankytojams atidarytas baseinas.

**Griežtai draudžiama Infrastruktūros teritorijoje (įskaitant virtuvės/kavinės patalpos) prekiauti stipriais alkoholiniais gėrimais.**

### **4.2.3. Virtuvės/kavinės ataskaitos**

Bendrąsias pardavimo pajamų apimtis Koncesininkas įtraukia į Suteikiančiajai institucijai pateikiamas audituotas finansines ataskaitas, atskirai išskiriamos bendrosios virtuvės/kavinės maisto produktų ir gėrimų pardavimo apimtys (išskyrus, jei virtuvės/kavinės veiklos vykdymui pasitelkta trečioji šalis).

### **4.2.4. Virtuvės/kavinės furnitūra ir įrengimai**

Suteikiančioji institucija nesuteiks jokios virtuvinės įrangos, vitrinų, įrengimų, šaldymo įrenginių ar kitos įrangos.

Koncesininkas savo lėšomis pristato ir sumontuoja visą furnitūrą, montavimo detales, įrangą ir įrengimus, kurie yra būtini virtuvės/kavinės veiklai vykdyti. Visa furnitūra, montavimo detalės, įranga ir įrengimai turi atitikti įstatymų nustatytus reikalavimus (patvirtinimus) ir atitikti Infrastruktūros lankytojų poreikius.

Koncesininkas savo lėšomis atlieka visos furnitūros, montavimo detalių, įrangos ir įrengimų techninę priežiūrą, remontą ar pakeitimą.

Pasibaigus sutarčiai Koncesininkas palieka Suteikiančiajai institucijai sumontuotą įrangą, montavimo detales, įrenginius bei įrengimus ir atsako už tai, kad perduodama įranga bei įrengimai tinkamai funkcionuotų.

# **5 skyrius. Paslaugų valdymas**

## **5.1. Žmogiškųjų išteklių valdymas**

Koncesininkas atsako už visą Infrastruktūros valdymą ir bus atsakingas už personalo, dirbančio Infrastruktūroje, įdarbinimą.

### **5.1.1. Apsirūpinimo darbuotojais laipsnis**

Siekiant užtikrinti, kad būtų išlaikyti klientų aptarnavimo, įrangos ir įrengimų techninės priežiūros, programų įgyvendinimo ir paslaugų suteikimo bei plėtojimo, priežiūros ir visuomenės saugumo standartai, Koncesininkas privalo įdarbinti pakankamą skaičių darbuotojų, kurie turėtų tinkamą kvalifikaciją ir patirtį.

Koncesininkas įdarbina visus darbuotojus, kurių reikia plaukimo baseinui eksploatuoti, įskaitant visą vadovaujantį, prižiūrintį, bendrąjį ir kitą personalą.

Koncesininkui nėra draudžiama dalį tinkamam Infrastruktūros funkcionavimui užtikrinti reikiamų veiklų vykdyti samdant kitus paslaugų teikėjus (pvz., apsaugos, valymo ir pan.).

### **5.1.2. Darbuotojų kvalifikacija**

Priimant į darbą naujus darbuotojus Koncesininkas turi prašyti kandidatų informacijos apie jo teistumą (išskyrus, jei tai riboja teisės aktai) bei įvertinti jo tinkamumą darbui.

Pirminį teorinį ir praktinį instruktažą visiems darbuotojams ir atsakingiems asmenims apie pirmosios pagalbos infrastruktūros pobūdį darbo vietoje, pirmosios pagalbos priemonių buvimo vietą, parengtų pirmosios pagalbos teikėjų buvimą ir procedūras, kurių reikia laikytis prireikus suteikti pirmąją pagalbą Koncesininkas surengia tada, kai:

* 1. būna įdarbinti visi darbuotojai;
	2. pasikeičia atliekamų pareigų pobūdis ir rūšis; ir
	3. vėliau reguliariais intervalais.

Jei Koncesininkas numato leisti treniruotes, mokymus ar panašius dalykus, Koncesininkas privalo užtikrinti, kad treniruojantys, mokantys ar panašius dalykus atliekantys darbuotojai turėtų reikalaujamas (būtinas) ir patvirtintas kvalifikacijas ir/ar atestatus (jei taikoma).

### **5.1.3. Nekompetentingas arba aplaidžiai dirbantis personalas**

Koncesininkas garantuoja, kad visi jo pasitelkti darbuotojai yra tinkamos kvalifikacijos, kompetentingi ir patyrę vykdyti su Sutartimi susijusių rūšių veiklas.

### **5.1.4. Koncesininko prievolės žmogiškųjų išteklių srityje**

Koncesininko pareiga – padėti darbuotojams optimizuoti savo darbo rezultatus ir suteikti jiems visas galimybes įnešti juos asmeniškai patenkinantį indėlį siekiant Sutartyje nustatytų tikslų.

Personalo organizavimas turi atitikti sektoriaus standartus ir geriausią plaukimo baseinų eksploatavimo ir valdymo praktiką.

### **5.1.5. Aprangos (uniformos) standartas ir darbuotojų identifikavimas**

Koncesininkas užtikrina, kad visi asmenys, kurie įdarbinti Paslaugų teikimui, visada būtų tinkamai apsirengę ir darbe vilkėtų tinkamai atskiriamas uniformas arba jų darbo zonai skirtus drabužius.

**Koncesininko darbuotojams draudžiama vilkint uniformą viešai vartoti alkoholį.**

### **5.1.6. Darbuotojų mokymas ir tobulinimas**

Koncesininkas atsako už visus darbuotojų mokymo ir tobulinimo aspektus, įskaitant:

1. darbuotojų supažindinimą su sektoriaus problemomis bei naujienomis ir su šia sritimis susijusiomis Suteikiančiosios institucijos politikomis;
2. esant reikalui, surengti visų darbuotojų, nurodytų veiksmų nepaprastaisiais atvejais procedūrose, mokymus. Objekte turi būti laikomas dalyvavimo tokiuose individualiems darbuotojams skirtuose mokymuose registras;
3. Koncesininko darbuotojų dalyvavimo mokymo išlaidas apmoka Koncesininkas;
4. Nepaprastųjų atvejų pratybų ir mokymų, kaip elgtis incidentų atvejais, dažnumas turi būti išsamiai aprašytas einamųjų metų veiklos plane. Turi būti vedama išsami apskaita apie darbuotojų veiklos, užtikrinant veiksmingą plano įgyvendinimą, rezultatus.

## **5.2. Klientai ir bendruomenė**

Suteikiančioji institucija tikisi, kad Koncesininkas susipažins su vietos bendruomene ir jos poreikiais bei pagal tą informaciją formuos kainodarą ir susijusius Paslaugų paketus.

### **5.2.1. Bendruomenė ir rinkos nustatymas**

Koncesininkas turi užtikrinti, jog Paslaugų teikimas būtų vykdomas atsižvelgiant į vietinės bendruomenės specifiką, jos demografinę struktūrą, jos poreikius neformalaus ugdymo, poilsio, laisvalaikio srityse. Koncesininkas turi siekti, kad būtų patenkinami bendruomenės lūkesčiai bei užtikrinamas jos poreikių tenkinimas.

### **5.2.2. Klientų poreikių tenkinimas ir konsultavimas**

Koncesininkas turi atlikti bendruomenės nuomonės ir poreikių tenkinimo apklausas. Minimalus apklausų skaičius – ne mažiau nei viena per metus (apklausiant ne mažiau kaip 500 paslaugų gavėjų). Prieš pradedant atlikti apklausą, ją turi patvirtinti Suteikiančiosios institucijos atstovas.

Reikalaujama, kad Koncesininkas plėtotų ir stiprintų ryšius su įvairiomis vietinėmis organizacijomis, pvz., mokyklomis, vietiniais ir nacionaliniais plaukimo klubais.

### **5.2.3. Klientų grįžtamojo ryšio vertinimas ir skundų nagrinėjimas**

Koncesininkas atsako už klientų ir suinteresuotosios šalies santykių valdymą įtraukiant bendruomenę ir gerinant jų supratimą bei reguliaraus dalyvavimo galimybę. Tikimasi, kad šis procesas padės maksimaliai išlaikyti esamus klientus ir suinteresuotąsias šalis, kurios turi tiesioginį poveikį veiklos rezultatams ir siekiant platesnio masto Suteikiančiosios institucijos tikslų:

1. turi būti sistema užtikrinti, kad bet kokios gautos klientų pastabos būtų tinkamai užregistruotos ir jų atžvilgiu atitinkamas vadovas ar darbuotojas imtųsi veiksmų;
2. apie bet kokius skundus, kurie galėtų turėti pasekmių saugai arba kitokių pasekmių, kurios sulaukė išorinės žiniasklaidos dėmesio, privaloma nedelsiant pranešti Suteikiančiosios institucijos atstovui.

### **5.2.4. Viešoji tvarka**

Koncesininkas turi užtikrinti, kad plaukimo baseinuose visuomet būtų atitinkamų išteklių palaikyti viešąją tvarką, kuri užtikrintų visų Infrastruktūrą lankančių visuomenės narių saugą ir gerovę.

Jei manoma, kad yra būtina, gali būti pareikalauta, kad bet kurio baseino ar kitos Infrastruktūros dalies naudotojai pasišalintų iš objekto, nes jie trukdo arba kelia pavojų kitiems visuomenės nariams, darbuotojams arba sau. Šiuos klausimus Koncesininkas turi spręsti minimaliai sutrikdydamas visus susijusius asmenis ir vadovaudamasis geriausia sektoriaus praktika.

Jei incidentas yra toks, kad reikia kviesti skubios pagalbos tarnybas, jei gali būti, kad dėl jo bus atšaukti užsiėmimai, Koncesininkas turi nedelsiant apie tai pranešti Suteikiančiosios institucijos atstovui ir per 24 valandas pateikti pranešimą raštu.

## **5.3. Kokybės valdymo ir padalinių tarpusavio sąveikos sistemos**

Koncesininkas turės kokybės valdymo ir padalinių tarpusavio sąveikos sistemą, kurios bus įdiegtos taip, kad užtikrintų paslaugų teikimo ir valdymo nuoseklumą.

### **5.3.1. Administraciniai dokumentai**

Koncesininkas privalo:

1. tvarkyti visus administracinius dokumentus, bylas ir susirašinėjimą (toliau tekste – dokumentai), susijusį su Koncesininko sistemų veikimu, metiniais einamosios veiklos planais ir plaukimo baseinų eksploatavimu;
2. Sutarties galiojimo laikotarpiu privalo saugoti visų dokumentų kopijas. Pasibaigus Sutarties galiojimo laikui arba nutraukus Sutartį anksčiau, visi dokumentai, kurių pareikalavo Suteikiančioji institucija, turi būti jai pateikti. Koncesininkas privalo užtikrinti, kad visi dokumentai būtų saugojami struktūriškai apibrėžtu ir saugiu būdu, vadovaujantis Lietuvos Respublikos archyvų įstatymu.

### **5.3.2. Aplinkos apsaugos tvarumas**

Koncesininkas privalo:

1. užtikrinti, kad Paslaugų teikimas vyktų laikantis geros aplinkos apsaugos valdymo praktikos;
2. laikytis visų galiojančių aplinkos apsaugos teisės aktų;
3. pranešti Suteikiančiajai institucijai apie visus su Sutartimi susijusius incidentus, kurie sukėlė žalą ar yra galimybė, kad padarys žalos žmogaus sveikatai arba aplinkai.

### **5.3.3. Vandens kokybė**

Koncesininkas privalo užtikrinti, kad vandens kokybė baseinuose būtų palaikoma taip, kaip nustato Lietuvos higienos normos HN 109:2016 „Baseinų visuomenės sveikatos saugos reikalavimai“.

## **5.4. Saugos valdymas**

### **5.4.1. Neatidėliotinas pranešimų teikimas**

Koncesininkas privalo nedelsdamas pranešti Suteikiančiajai institucijai ir per 24 valandas po bet kokio incidento plaukimo baseine, jei:

1. toks incidentas susijęs su saugos klausimais, įskaitant visus atvejus, kai vandens kokybė gali padaryti žalos lankytojams arba jei dėl vandens kokybės pablogėjimo apribojama galimybė naudotis baseinu;
2. nepataisomai sugadinamas turtas;
3. Infrastruktūra sugadinama taip, kad dėl jo gali būti nutrauktas įprastas Infrastruktūros eksploatavimas;
4. įvykta bet koks incidentas, kurio atveju reikia atvykti avarinėms ir pagalbos tarnyboms (policijai, gaisrinei ar skubios medicinos pagalbos tarnybai);
5. įvykdomas koks nors kriminalinis nusikaltimas;
6. sustabdomas darbas ar įvyksta koks nors darbuotojų streikas, kuris gali paveikti įprastą darbą;
7. incidentas yra susijęs su kokiais nors kitais dalykais, dėl kurių gali prasidėti bylinėjimasis teisme ar kurie kaip nors negatyviai paveikia Suteikiančiosios institucijos interesus;

Pranešime turi būti nurodyta incidento data, laikas ir vieta bei su juo susiję darbuotojai. Išsami informacija apie incidentą turi būti pateikta Suteikiančiosios institucijos atstovui sutartoje Pranešimų apie incidentus formoje.

Apie visus incidentus, kurių atveju sugadinamas Suteikiančiosios institucijos turtas, sunkiai sužalojamas darbuotojas ar lankytojas arba nepataisomai sugenda įranga ir įrengimai, turi būti nedelsiant pranešta Suteikiančiosios institucijos atstovui, o per 24 val. po to turi būti pateiktas rašytinis pranešimas apie incidentą.

### **5.4.4. Saugaus darbo praktika ir procedūros**

Koncesininkas privalo užtikrinti, kad būtų parengtos saugaus darbo procedūros arba specifinės darbo instrukcijos.

## **5.5. Turto ir įrengimų valdymas**

### **5.5.1. Bendrosios nuostatos**

Koncesininkas privalo:

1. prisiimti atsakomybę už visus Infrastruktūros techninės priežiūros darbus;
2. gavus pranešimą apie tai, kad įrengimai sulūžo ar sugedo, juos pašalinti arba pataisyti taip, kad būtų saugūs ir apie juos pranešti lankytojams.

### **5.5.2. Infrastruktūros techninė priežiūra**

1. Koncesininkas turi leisti Suteikiančiosios institucijos atstovui patekti į visas objekto dalis bet kokiu priimtinu laiku ir patikrinti Infrastruktūrą.
2. Sutarties laikotarpiu Koncesininkas privalo leisti Suteikiančiosios institucijos atstovui patekti į visas objektų dalis su tokiu darbuotoju ir (arba) prietaisais, kurie gali būti būtini atlikti bet kokius darbus, kuriuos, Suteikiančiosios institucijos nuomone, yra būtina atlikti. Suteikiančioji institucija stengiasi tokius darbus atlikti kaip galima greičiau ir minimaliai sutrikdydama Koncesininką.
3. Negavęs išankstinio Suteikiančiosios institucijos patvirtinimo raštu, Koncesininkas neturi teisės papildyti, pritaikyti, perdirbti ar kaip nors kitaip pakeisti pastato elektros instaliacijos, bet kurio baseino įrangos ar įrengimų, įskaitant darbinius laidus ir kištukinius lizdus. Visoms Koncesininko atliktoms modifikacijoms turi būti sudaryti su jomis susiję dokumentai (pvz., planai ir patvirtinimai), kurie perduodami Suteikiančiajai institucijai. Už atliktas modifikacijas Suteikiančioji institucija neprivalo papildomai mokėti.
4. Koncesininkui draudžiama keisti saugiklį ar kitą reguliavimo prietaisą į tokį, kurio galingumas yra didesnis nei nominalus. Jokių kištukinių lizdų ar kitokių lizdų apkrova negali būti didesnė nei nominalus galingumas.
5. Visus remonto darbus turi atlikti atitinkami atestuoti kvalifikuoti kompetentingi tos srities specialistai.
6. Jei su Suteikiančiosios institucijos atstovu nėra susitarta kitaip, visos medžiagos, kurias Infrastruktūros techninei priežiūrai naudoja Koncesininkas, turi būti naujos ir kaip galima labiau panašios į esamas medžiagas.

### **5.5.3. Koncesininko atsakomybė techninės priežiūros srityje**

**5.5.3.1. Bendrosios nuostatos**

Koncesininkas atsako už:

1. Visos Infrastruktūros įrangos, įrengimų ir kitų elementų ir perduodamos Sutartimi įrangos (įskaitant 2 priede nurodytą įrangą, reikalingą baseinui su sveikatingumo kompleksu) būklės stebėjimą, remontą ir (jei reikia) pakeitimą.
2. Infrastruktūros ir visos įrangos, įrengimų ir kitų elementų valdymo ir techninės priežiūros darbus.
3. Visos įrangos ir įrengimų, kuriuos naudoti Paslaugų teikimui pateikė Koncesininkas priežiūrą, remontą ir (jei reikia) pakeitimą.
4. Koncesininkas privalo visus įrengimus prižiūrėti:
	* 1. pagal gamintojo reikalavimus;
		2. tokiu būdu, kuris nepažeidžia jokių galiojančių teisės aktų, ir
		3. taip, kad jų būklė užtikrintų, jog jie yra tinkami pagal numatytą paskirtį.
5. Stebėti visos tokios įrangos ir įrengimų bei kitų elementų, esančių Infrastruktūroje, būklę, funkcionavimą ir išvaizdos standartą arba išorę, kurie gali:
	1. reikalauti remonto, techninės priežiūros ar pakeitimo kitais;
	2. paveikti ar turėti įtakos Paslaugų teikimui; arba
	3. pažeisti bet kokį teisės aktą, reglamentą ar įstatymą.

**5.5.3.2. Valymas**

1. Koncesininkas atsako už tai, kad Infrastruktūra, įskaitant, bet neapsiribojant – baseinas būtų valomas taip, jog būtų užtikrintas atitikimas higienos reikalavimas, aukštas klientų komforto ir patogumo lygis.
2. Jei yra galimybės, visada naudoti aplinkai palankius valymo produktus.
3. Suteikiančiosios institucijos atstovas gali nedelsdamas įspėti Koncesininką dėl bet kokių nepatenkinamo valymo atvejų ir gali nurodyti Koncesininkui:
	1. nedelsiant imtis valyti bet kokią nustatytą zoną; arba
	2. nurodyti pakankamą valymo lygį.

**5.5.3.3. Atliekų išgabenimas**

1. Koncesininkas užtikrina, kad šiukšliadėžės ar atliekoms skirtos dėžės visada būtų tvarkingos ir geros būklės.
2. Jei praktiška, Suteikiančioji institucija privalo užtikrinti, kad atliekų tvarkymui teritorijoje būtų parūpintos atliekų rūšiavimo dėžės.
3. Negavęs išankstinio Suteikiančiosios institucijos patvirtinimo raštu, Koncesininkas neturi teisės išorėje statyti jokių stambių šiukšliadėžių (pvz., konteinerių).
4. Bet kokios atliekų laikymui skirtos šiukšliadėžės turi:
	1. atitikti visus atitinkamus aktus, reglamentus, įstatymus ir vietinius teisės aktus; ir
	2. neturi turėti jokio poveikio visuomenės naudojimosi Infrastruktūra patogumui ir aplinkai.
5. Koncesininkas organizuoja visų patalpose esančių atliekų išgabenimą mažiausiai kartą per dieną ir atliekų išgabenimą iš teritorijos mažiausiai kartą per savaitę.

### **5.5.4. Suteikiančiosios institucijos atsakomybė techninės priežiūros srityje**

1. Suteikiančioji institucija bus atsakinga už Infrastruktūros kapitalinį remontą;
2. Už su kapitaliniu remontu susijusius darbus Suteikiančioji institucija apmoka viešųjų pirkimų būdu atsirinktam rangovui, nebent Suteikiančioji institucija nustato, kad kapitalinio remonto prireikė dėl:
	1. sugadinimo, kuris atsirado dėl Koncesininko darbuotojų, subtiekėjų ar jo samdytų trečiųjų asmenų veiksmų; arba
	2. tyčinės kitų asmenų padarytos žalos, kurių veiksmus gali kontroliuoti Koncesininko darbuotojai, subtiekėjai ar samdytos trečiosios šalys.

### **5.5.5. Žemės sklypo priežiūra**

1. Koncesininkas atsako už visą Žemės sklypo priežiūrą.
2. Koncesininkas privalo užtikrinti, kad būtų palaikoma estetiškai maloni, saugi, atsakinga visų zonų būklė, tuo tikslu reikiamu lygmeniu taikydamas geriausią sodininkystės ir aplinkos apsaugos praktiką.

### **5.5.6. Įrašų tvarkymas ir patikrinimai**

1. Koncesininkas privalo vesti tikslią ir naujausią visų pastatų techninės priežiūros, kuri buvo atlikta teritorijoje, registraciją ir Suteikiančiajai institucijai pareikalavus, pateikti tokius įrašus jai patikrinti.
2. Suteikiančiosios institucijos atstovas periodiškai patikrins Infrastruktūrą ir nustatys, ar buvo atlikta pastatų techninė priežiūra taip, kaip nustatyta Sutartyje.

### **5.5.7. Turto būklė Sutarties pasibaigimo dieną**

1. Pasibaigus Sutarčiai arba nutraukus šią Sutartį Koncesininkas privalo palikti Suteikiančiajai institucijai priklausančią ir Koncesininko naudotą Infrastruktūrą - pastatus, įrangą ir įrengimus tokios pat būklės, kokia buvo šios Sutarties pradžioje, išskyrus pagrįstą natūralų nusidėvėjimą. Grąžinama Infrastruktūra privalo būti tinkama eksploatuoti neatliekant papildomų statybos darbų ir/ar nekeičiant įrangos ir įrengimų.
2. Ne vėliau kaip likus 3 mėnesiams iki Sutarties galiojimo laikotarpio pabaigos Koncesininkas kartu su Suteikiančiąja institucija privalo atlikti visuotinį Infrastruktūros auditą (toliau tekste – galutinis auditas) ir nustatyti bet kokį būklės pablogėjimą (išskyrus pagrįstą nusidėvėjimą), kurį Koncesininkas privalo savo lėšomis ištaisyti iki Sutarties pasibaigimo dienos.
3. Likus trisdešimčiai (30) dienų iki Sutarties galiojimo termino pabaigos Koncesininkas ir Suteikiančiosios institucijos atstovas dar kartą patikrins Infrastruktūrą, tuo siekiant užtikrinti, kad Koncesininkas laikėsi galutinio audito nurodymų grąžinti Infrastruktūrą į tokią pat būklę, kad ji būtų tinkama eksploatuoti neatliekant statybos darbų ir/ar nekeičiant įrangos ir įrengimų.
4. Koncesininkui ir Suteikiančiajai institucijai likus dvidešimčiai (20) dienų iki Sutarties galiojimo termino pabaigos nesutariant dėl galutinio audito išvadų ir/ar jų įgyvendinimo – nedelsiant skiriama trijų nepriklausomų ekspertų komisija, kurią sudaro po vieną Suteikiančiosios institucijos ir Koncesininko paskirtą srities ekspertą, kurie išrenka trečiąjį nepriklausomą ekspertą. Paskirta ekspertų komisija iki Sutarties galiojimo termino pabaigos įvertina Infrastruktūrą - pastatus, įrangą ir įrengimus, dėl kurių tinkamumo nesutarta, ir pateikia savo išvadą.
5. Jei Koncesininkas ir po nepriklausomų ekspertų įvertinimo nevykdo galutinio audito/nepriklausomų ekspertų išvados reikalavimų, Koncesininkas privalo leisti Suteikiančiosios institucijos atstovui, jos ekspertams ar darbuotojams patekti į Infrastruktūrą ir atlikti visus būtinus remonto darbus ir/ar įrangos bei įrenginių pakeitimo darbus, už kuriuos Suteikiančioji institucija turi teisę pareikalauti išlaidų kompensavimo iš Koncesininko.

## **5.6. Informacinės technologijos**

Koncesininkas turi sukurti ir administruoti Infrastruktūros viešinimui skirtą interneto svetainę. Koncesijos sutarties pabaigoje ši interneto svetainė, domenas bei turinio valdymo sistema bei ją eksploatuoti leidžiančios intelektinės nuosavybės teisės turės būti perduotos Suteikiančiajai institucijai.

Koncesininkas privalo įdiegti ir prižiūrėti nuosavą programinę ir kompiuterių įrangą, kurios reikia vykdyti jo funkcijoms pagal Sutartį. Tai apima kūrimo, diegimo ir palaikymo procesus bei procedūras, skirtas užtikrinti nuolatinį veiksmingą Paslaugų teikimą pagal Sutartį ir vadovaujantis gera informacinių technologijų praktika. Už visas susijusias išlaidas atsako Koncesininkas.

## **5.7. Finansų valdymas**

Siekiant užtikrinti skaidrumą naudojant bendruomenės išteklius, Koncesininkas privalo sugebėti savo sistemomis, planavimu, vertinimu ir valdymu pademonstruoti skaidrią ir aiškią finansinio valdymo praktiką. Užtikrinant skaidrumą, Koncesininką gali audituoti Suteikiančiosios institucijos nurodyti nepriklausomi auditoriai. Koncesininkas privalo užtikrinti finansų planavimą taip, kad būtų galimybė finansuoti vykdomos veiklos metu galinčias atsirasti papildomas sąnaudas reinvesticijoms (paprastajam remontui ir/ar įrangos pakeitimui, kaip tai nustatyta šios Specifikacijos 1 lentelėje).

### **5.7.1. Finansinės apskaitos išskaidymas**

Visos bendrosios pardavimų pajamos, gautos už pagal Koncesijos sutartį vykdomas veiklas, turi būti įtraukiamos į Suteikiančiajai institucijai pateikiamas audituotas finansines ataskaitas, t. y. Koncesininkas neturi teisės perduoti dalies pagal Koncesijos sutartį vykdomų veiklų vykdymo trečiosioms šalims, siekiant sumažinti Koncesininko Suteikiančiajai institucijai deklaruojamas bendrąsias pardavimo pajamas. **Visos bendrosios pardavimo pajamos, gautos iš pagal Koncesijos sutartį vykdomos veiklos, turi būti skaidriai matomos ir deklaruojamos (*siekiant tiksliai apskaičiuoti pajamų, viršijančių RMPS, pasidalinimo mechanizmo taikytinumą*).**

### **5.7.2. Pajamų surinkimas**

1. Koncesininkas atsako už visų pajamų, gaunamų už pagal Koncesijos sutartį vykdomas veiklas, surinkimą.
2. Visos pajamos, kurios gautos už veiklas, naudojimąsi plaukimo baseinu, už Paslaugas šios Sutarties galiojimo laikotarpiu, turi būti apskaitytos taikant galiojančius apskaitos standartus.
3. metinėms Koncesininko pajamoms viršijus Pasiūlyme nurodytą RMPS, 50 % RMPS viršijusių pajamų dydžiu mažinami Suteikiančiosios institucijos mokėjimai už perkamas Paslaugas.

### **5.7.3. Mokėjimai už paslaugas**

Koncesininkas pats nustato Paslaugų įkainius, išskyrus įkainius, pasiūlytus Suteikiančiajai institucijai Pasiūlyme.

Nustatant mokėjimus už Paslaugas ir kainodarą siekiama skatinti lygybę, teisingumą ir galimybę naudotis baseinu ir susijusiomis paslaugomis.

Koncesininkas turi siekti nustatyti Paslaugų kainodarą, kuri užtikrintų ilgalaikį, prieinamą ir kuo didesnių apimčių Paslaugų teikimą lankytojams.

Paslaugų komerciniams lankytojams kainodara turi būti sudaryta atsižvelgiant į atitinkamų Paslaugų rinkos kainas.

**Koncesininkas gali suteikti nuolaidas šioms tikslinėms grupėms ir tai detalizuoti savo Pasiūlyme:**

1. asmenys, kuriems nustatytas neįgalumo lygis ir juos lydintys asmenys (vienam asmeniui – vienas lydintysis);
2. asmenys, pripažinti iš dalies darbingais ar nedarbingais;
3. asmenys, sulaukę senatvės pensinio amžiaus;
4. į Sveikatos apsaugos ministerijos nustatytą sąrašą įrašytomis ligomis sergantys asmenys, kuriems gydyti nuolat reikalinga hemodializė, ir juos lydintys asmenys (vienam asmeniui – vienas lydintysis);
5. moksleiviai ir studentai;
6. kita (vaikams iki 3 metų, nuo 3 iki 7 metų).

### **5.7.4. Komunalinės išlaidos, mokesčiai ir susijusios išlaidos**

Koncesininkas sumokės visas su telekomunikacijomis, vandens dezinfekavimu ir valymu, vandens tiekimo, nuotekų šalinimo, elektros energijos bei šiukšlių išvežimo išlaidas.

Suteikiančioji institucija neatsako už galimo komunalinių paslaugų tiekimo nutraukimo ar sutrikdymo sąlygotą pajamų ar jų dalies netekimą ir/ar padidėjusias Koncesininko sąnaudas.

Be to, Koncesininkas atsako už tai, kad būtų sumokėti visi turto ir žemės nuomos mokesčiai (jei taikoma) bei turto draudimo įmokos.

Jei Suteikiančioji institucija taps pridėtinės vertės mokesčio mokėtoja ir vadovaujantis Lietuvos Respublikos pridėtinės vertės mokesčio įstatymo nuostatomis, pasirinks už Infrastruktūros nuomą skaičiuoti PVM, PVM bus išskaitomas iš Nuomos mokesčio sumos, t.y. Nuomos mokesčio dydis nebus perskaičiuotas (Koncesijos sutartį pasirašius po 2018 m. sausio 1 d., vadovaujantis tuo metu aktualia LR koncesijų įstatymo redakcija, Infrastruktūrą Koncesininkui numatoma perduoti patikėjimo teise, todėl ši nuostata nebus taikoma).

### **5.7.5. Finansinio veiklos modelio optimizavimas, reoptimizavimas ir priežiūra**

Koncesininko kartu su Pasiūlymu pateiktas Finansinis veiklos modelis yra neatskiriamas Sutarties priedas. Iki Sutarties pasirašymo Koncesininkas turi įvykdyti Finansinio veiklos modelio optimizavimo procedūrą, savo sąskaita atlikti nepriklausomą Finansinio veiklos modelio auditą ir Suteikiančiajai institucijai pateikti ataskaitą apie faktinius pastebėjimus dėl Finansinio veiklos modelio. Finansinio veiklos modelio auditą turi atlikti nepriklausoma audito įmonė įrašyta į Lietuvos Respublikos audito įmonių sąrašą. Auditas turi būti atliekamas vadovaujantis tarptautiniais susijusių paslaugų standartais ir Lietuvos Respublikoje galiojančiais teisės aktais, kurie auditoriui leistų įsitikinti, kad Finansiniame veiklos modelyje :

i) tinkamai atspindėtos Sutarties sąlygos ir nustatytos prielaidos,

ii) taikomi apskaitos principai ir mokesčių apskaičiavimas yra pagrįsti,

iii) nėra finansinio modeliavimo klaidų.

Audito įmonės kandidatūra, prieš atliekant auditą, turi būti suderinta su Suteikiančiąja institucija, ir tik gavus Suteikiančiosios institucijos rašytinį pritarimą, kad audito įmonė yra priimtina Suteikiančiajai institucijai, gali būti atliekami audito darbai. Koncesininkas prisiima visą atsakomybę, susijusią su Finansinio veiklos modelio nepriklausomo audito rezultatais, t. y. atlikus nepriklausomą Finansinio veiklos modelio auditą ir nustačius finansinio modeliavimo klaidas, dėl jų ištaisymo padidėjus paslaugų įkainiams, šis padidėjimas neperkeliamas Suteikiančiajai institucijai ir įkainiai nebus perskaičiuojami. Jeigu dėl modeliavimo klaidų ištaisymo sumažėtų apskaičiuoti įkainiai, atitinkamai Suteikiančiosios institucijos naudai bus optimizuotas Finansinis veiklos modelis ir perskaičiuotai Paslaugų teikimo įkainiai, išlaikant Koncesininko Pasiūlyme nurodytą Investicijų grąžos normą.

FVM optimizavimo procedūra yra vykdoma vieną kartą prieš Sutarties įsigaliojimą.

Sutarties vykdymo metu Finansinis veiklos modelis reoptimizuojamas: siekiant išlaikyti Koncesininko pasiūlyme numatytą grąžą.

Finansinio veiklos modelio koregavimą atliekant optimizavimo ir reoptimizavimo procedūras savo sąskaita atlieka Koncesininkas, atnaujintą Finansinio veiklos modelio versiją pateikdamas Suteikiančiajai institucijai.

Koncesijos sutarties vykdymo metu Suteikiančioji institucija, bet kuriuo metu, be Koncesininko sutikimo, turi teisę peržiūrėti ir audituoti:

Finansinį veiklos modelį;

Koncesininko veiklą;

Koncesininko finansinės atskaitomybės dokumentus.

Jei Finansinis veiklos modelis yra koreguojamas, jis įsigalioja nuo Suteikiančiosios institucijos Finansinio veiklos modelio korekcijų patvirtinimo dienos ir yra traktuojamas kaip “Finansinis veiklos modelis”, kaip numatyta Sutartyje.

## **5.8. Rinkodaros valdymas**

### **5.8.1. Rėmimas**

Koncesininkui leidžiama gauti paramą užsiėmimų, programų ir renginių reklamavimui taikant tokias sąlygas:

1. bet kokios gautos paramos ir reklamos lėšos gali būti reinvestuojamos į Infrastruktūrą ar naudojamos užsiėmimų, programų ar renginių veiklos kaštams finansuoti Koncesininko sprendimu;
2. visos bendrosios paramos ir reklamos įplaukos Suteikiančiajai institucijai teikiamoje ataskaitoje turi būti nurodytos atskirai;
3. Suteikiančioji institucija pasilieka teisę neleisti jokios paramos, dėl kurios Suteikiančioji institucija pateiktų į prieštaringą ir/ar reputaciją kompromituojančią padėtį;
4. jokie įsipareigojimai rėmėjams neturi būti ilgesni kaip Sutarties galiojimo laikotarpis.

### **5.8.2. Pavadinimo (prekės ženklo) keitimas, reklamavimas**

Koncesininkas turi teisę gauti pajamas už Pavadinimo suteikimą Infrastruktūrai ar keitimą. Pavadinimas turi būti suteikiamas ar keičiamas laikantis teisės aktų reikalavimų, moralės normų, funkcinės Infrastruktūros paskirties.

Prieš suteikdamas ar keisdamas Pavadinimą Koncesininkas turi gauti Suteikiančiosios institucijos sutikimą dėl Pavadinimo suteikimo ar keitimo.

### **5.8.3. Vieši pareiškimai ir ryšiai su žiniasklaida**

Koncesininkas neteikia jokių komentarų žiniasklaidai Suteikiančiosios institucijos vardu ir nedaro jokių pareiškimų su Suteikiančiąja institucija ar jos veikla susijusiais klausimais.

Koncesininkas nedelsdamas praneša Suteikiančiajai institucijai apie bet kokias problemas, dėl kurių Infrastruktūra gali būti uždaryta ir galėtų būti sutrikdytas Paslaugų teikimas.

# **6 skyrius. Bendrosios sąlygos**

## **6.1. Taikomi TEISĖS AKTAI**

Paslaugų teikimui ir Sutarčiai taikomi ir ji aiškinama pagal Lietuvos Respublikos įstatymus ir poįstatyminius teisės aktus.

## **6.2. Ryšiai su Suteikiančiąja institucija**

Koncesininkui draudžiama imtis veiksmų, kurie būtų už pagal šią Sutartį suteiktų įgaliojimų ribų. Koncesininkas privalo prisiimti sau visą riziką, susijusią su savo įsipareigojimų pagal Sutartį vykdymu.

## **6.3. Būtinumas gauti visus būtinus patvirtinimus**

Išskyrus atvejus, kai Suteikiančioji institucija nurodė kitaip, Koncesininkas privalo savo išlaidomis gauti visus reikalingus savivaldybės, centrinės valdžios ar kitų atsakingų institucijų patvirtinimus, įgaliojimus, licencijas ir leidimus, būtinus Paslaugų teikimui organizuoti.

## **6.4. ATSISKAITYMŲ IR MOKĖJIMŲ TVArKA**

### **6.4.1. Mokėjimai**

Už teikiamas Paslaugas Koncesininkas turės teisę gauti atlyginimą iš Infrastruktūros naudotojų. Koncesininkas atlyginimą iš Paslaugų teikimo Infrastruktūroje turi teisę pradėti gauti tik tada, kai atliks Sąlygose ir Pasiūlyme nurodytas Investicijas.

Koncesininko pajamas iš veiklos sudarys:

* Suteikiančiosios institucijos mokėjimai už suteikiamas Minimalias Baseino paslaugas pagal Pasiūlyme nurodytą Kainą (įkainį) („Siūlomą valandinį Suteikiančiosios institucijos mokėjimą (įkainį) už naudojimąsi vienu baseino taku Minimalioms Baseino paslaugoms“);
* Lietuvos plaukimo federacijos ir/ar pagal pasirenkamojo ugdymo programą finansuojamų[[7]](#footnote-8) mokinių ugdymą vykdančių juridinių asmenų mokėjimai už Papildomas Baseino paslaugas pagal Pasiūlyme nurodytą Kainą (įkainį) („Siūlomą valandinį Suteikiančiosios institucijos mokėjimą (įkainį) už naudojimąsi vienu baseino taku Papildomoms Baseino paslaugoms“);
* atlyginimas už Paslaugas iš Infrastruktūros naudotojų – trečiųjų fizinių ir juridinių asmenų;
* atlyginimas už galimą Infrastruktūros vardo pardavimą naudojimui.

Koncesininkui mokėjimas mokamas pagal Koncesininko Pasiūlyme nurodytą Kainą (įkainį) padauginus iš pagal poreikį faktiškai panaudotų valandų skaičiaus. Suteikiančioji institucija garantuoja dalies Baseino paslaugų pirkimą, kaip tai nurodyta Specifikacijos 3 priedo skiltyje „Garantuojamas Baseino paslaugų pirkimas“.

Suteikiančiajai institucijai naudojantis 25 metrų baseino dalimi, taikoma ½ dalis Pasiūlyme nurodytos Kainos (įkainio).

Pasiūlyme nustatyta Kaina (įkainiai) už naudojimąsi vienu baseino taku tiek už suteikiamas Minimalias Baseino paslaugas, tiek už Papildomas Baseino paslaugas nevertinant indeksavimo koeficientų realia verte yra vienodo dydžio visam Koncesijos sutarties laikotarpiui.

50 % RMPS viršijusių Suteikiančiosios institucijos naudai tenkanti pajamų dalis pasibaigus kiekvieniems finansiniams metams (iki kiekvienų metų gegužės 31 d.) turi būti apskaičiuojama ir užfiksuojama, kaip Suteikiančiosios institucijos gautina Baseino paslaugų vertė, mažinanti Suteikiančiosios institucijos mokėjimus už perkamas Baseino paslaugas. T. y., Koncesininko pajamoms viršijus RMPS, Suteikiančiajai institucijai suteikiamas 50 % RMPS viršijusių pajamų vertės Baseino paslaugų ekvivalentas, kuris gali būti panaudojamas tiek Minimalių Baseino paslaugų, tiek Papildomų Baseino paslaugų apmokėjimui, tiek kitų Baseino paslaugų apmokėjimui.

### **6.4.2. Mokėjimo reikalavimai**

Už faktiškai nupirktas Baseino paslaugų valandas Suteikiančioji institucija moka Koncesininkui kas mėnesį.

Koncesininkas kiekvieno mėnesio pabaigoje pateikia Suteikiančiosios institucijos atstovui PVM sąskaitą faktūrą apmokėjimui.

### **6.4.3. Mokėjimo terminas**

Suteikiančioji institucija sumoka Koncesininkui PVM sąskaitoje-faktūroje nurodytą sumą per 30 kalendorinių dienų nuo galiojančios PVM sąskaitos-faktūros gavimo dienos, jei Suteikiančiosios institucijos atstovas patvirtina, kad ta sąskaita-faktūra yra teisinga.

### **6.4.4. Ginčijami reikalavimai**

Jei Suteikiančiosios institucijos atstovas abejoja dėl PVM sąskaitoje-faktūroje nurodytos sumos teisingumo, Suteikiančioji institucija sumoka tokią sumą, kokia, Suteikiančiosios institucijos atstovo manymu, yra mokėtina, o prievolė sumokėti sumos likutį nustatoma pagal šios Specifikacijos nuostatas.

### **6.4.5. Mokėjimas į sąskaitą**

Mokėjimai nėra pagrindas patvirtinti, kad suteiktos Baseino paslaugos yra tinkamos. Tai neapriboja Suteikiančiosios institucijos teisės teikti reikalavimus ir/ar reikalauti sumokėti Sutartyje numatytas netesybas, kurias Suteikiančioji institucija kokiu nors metu galėtų turėti Koncesininko atžvilgiu.

### **6.4.6. Mokėjimų indeksavimas**

Kasmet, pradedant antraisiais Sutarties galiojimo visa apimtimi metais, Baseino paslaugos Kaina (įkainiai) ir RMPS perskaičiuojami pagal formulę:

R = B x C/D

kur:

R – įkainis/taikomas RMPS po koregavimo pagal šį punktą;

B – įkainis/taikomas RMPS iki koregavimo pagal šį punktą;

C – tokio paskutinio ketvirčio vartotojų kainų indeksas[[8]](#footnote-9), už kokį indeksas buvo paskelbtas prieš sueinant mokėjimo terminui;

D – vartotojų kainų indeksas, kuris buvo taikytas paskutinį kartą koreguojant mokėjimą tokį ketvirtį, už kurį buvo paskelbtas vartotojų kainų indeksas.

Jei vartotojų kainų indeksui taikomas ataskaitinis laikotarpis yra pakeičiamas, tokiu atveju atsižvelgiama tik į tokius paskelbtus indeksus, kurie susieti su nauju laikotarpiu, arba į indeksus, kurie taikant Lietuvos statistikos departamento skelbiamą aritmetinio perskaičiavimo faktorių buvo perskaičiuoti į naują ataskaitinį laikotarpį.

Kaina (įkainis), kuri buvo koreguojama pagal šį punktą, turi būti suapvalinta iki 10 euro centų.

RMPS, kuris buvo koreguojamas pagal šį punktą, turi būti suapvalintas iki eurų.

## **6.5. Privatumas**

Koncesininkas sutinka laikytis tinkamos asmens duomenų apsaugos ir įsiregistruoti asmens duomenų valdytoju, kaip tai numato Lietuvos Respublikos asmens duomenų teisinės apsaugos įstatymas.

Renkant asmens duomenis iš lankytojų, bet kokiuose išleistuose dokumentuose, kurie tiesiogiai arba netiesiogiai reikalauja, kad lankytojai atskleistų asmens duomenis Koncesininkui, turi būti pareiškimas, pagal kurį lankytojas sutinka, kad bet kokia Koncesininkui prieinama informacija apie statistinį lankytojų apsilankymą ir lankytojų grupes gali būti pateikta Suteikiančiajai institucijai.

Koncesininkas neturi teisės naudoti jokių asmens duomenų tokiais tikslais, kurie nėra susiję su Paslaugos teikimu.

## **6.6. Rūpinimasis SUTEIKIANČIOSIOS INSTITUCIJOS turtu**

Koncesininkas privalo apsaugoti ir saugiai laikyti visą dokumentaciją, turtą, ir informaciją, kurią jam suteikė Suteikiančioji institucija. Pasibaigus šiai Sutarčiai Koncesininkas privalo nedelsdamas grąžinti dokumentaciją, turtą ir informaciją, kurią reikalaujama grąžinti.

Koncesininkas savo išlaidomis ištaiso bet kokią žalą, kuri buvo padaryta bet kokiai dokumentacijai ar turtui tada, kai jis buvo už jį atsakingas.

## **6.7. Informacijos neatitikimai**

Koncesininkas privalo kaip galima greičiau pranešti Suteikiančiosios institucijos atstovui, jei jam pateikta informacija ir jos detalės yra netinkamos arba jose yra klaidų.

## **6.8. Draudimas**

Prieš Sutarties pradžią Koncesininkas turi apsidrausti civilinės atsakomybės draudimu ir jį visada turėti galiojantį. Koncesininkas privalo užtikrinti, kad ir jo subtiekėjai būtų apsidraudę panašiu draudimu (jei jo turimas draudimas neapima subtiekėjų ar trečiųjų asmenų veiklos metu padarytos žalos atlyginimo). Suteikiančiosios institucijos atstovas gali bet kuriuo metu pareikalauti įrodyti, kad Koncesininkas yra apsidraudęs ir jo draudimas yra galiojantis. Koncesininkas kasmet pateikia Suteikiančiosios institucijos atstovui pažymą apie visų draudimo reikalavimų galiojimą.

# **1 priedas. Techninės priežiūros REIKALAVIMAI**

**Įžanga**

Šiame priede pateikiamos Koncesininko ir Suteikiančiosios institucijos atsakomybės techninės priežiūros srityje.

Pagalbinė informacija apie pastato ir įrangos, mechaninės dalies ir įrenginių techninės priežiūros sritis bei apie landšafto priežiūrą pateikta atitinkamai A, B ir C skirsniuose. C skirsnyje pateikta lentelė, kurioje išdėstyti Koncesininko ir Suteikiančiosios institucijos veiksmai ir atsakomybė techninės priežiūros srityje.

**A. Pastato ir įrangos techninė priežiūra**

Koncesininkas atsako už visą valymą ir paprastąjį remontą, susijusį su kasdieniu Paslaugų teikimu, įskaitant žemės plotus, grindų dangą bei visų įrengimų, susijusių su administravimo ir pardavimo zonomis bei programomis eksploataciją, techninę priežiūrą ir remontą.

Bet kokius visos įrangos sugadinimus, nepriklausomai nuo to, ar jie būtų viduje ar išorėje, atsiradusius netinkamai ją naudojant arba dėl Koncesininko aplaidumo, privalo suremontuoti Koncesininkas tokiu būdu, kaip to pageidauja Suteikiančioji institucija.

**B. Mechaninės dalies ir įrenginių techninė priežiūra**

Bus reikalaujama, kad Koncesininkas kasdien stebėtų įrangos ir įrengimų darbą. Koncesininkas privalo registruoti visus gedimus ir Suteikiančiajai institucijai pareikalavus pateikti informaciją apie juos.

**C. Išorinė teritorija**

Koncesininkas turi būti atsakingas už tai, kad būtų valoma ir prižiūrima su Infrastruktūra siejama teritorija nustatytose zonose.

Koncesininkas atsakingas už tinkamą teritorijos apšvietimo funkcionavimą.

Šios zonos turi apimti žole apsėtas teritorijas ir kietosios dangos paviršius. Be to, pareikalavus, Koncesininkas privalo dalyvauti landšafto audituose kartu su Suteikiančiosios institucijos atstovu, kuriais siekiama įsitikinti, kad visos pareigos buvo atliktos.

**1. Vejos priežiūra**

1. Koncesininkas užtikrina tokią vejų priežiūrą, kad jos atrodytų švarios ir tvarkingos. Sezono metu vejos turi būti nupjaunamos ne rečiau kaip kas dvi savaites.
2. Koncesininkas privalo nuo vejų pašalinti nupjautą žolę.
3. Ant danga išklotų zonų neturi likti jokių žolės nuopjovų ar šiukšlių.
4. Žolės nuopjovas privaloma surinkti ir išgabenti iš objekto, jos neturi būti išbarstytos aplink objektą.

**2. Šiukšlių surinkimas**

Koncesininkas privalo užtikrinti, kad iki atidarymo teritorijoje būtų surinktos šiukšlės. Dienomis, kai yra daug lankytojų, prireikus šiukšlės turi būti surenkamos kelis kartus per dieną.

**3. Kietųjų paviršių valymas**

Koncesininkas privalo pašalinti visas atliekas, dirvožemį, bet kokias kitas medžiagas ir šaltojo sezono metu sniegą nuo tokių teritorijoje esančių kietųjų paviršių:

1. pėsčiųjų takų;
2. išgrįstų zonų;
3. automobilių saugyklų;
4. įvažiavimo kelių.

**5. Atvirų vandens nutekėjimo vamzdžių valymas**

Jei yra įrengti atviri vandens nutekėjimo vamzdžiai arba semtuvai, Koncesininkas privalo užtikrinti, kad jose, įskaitant groteles ir įvadus, nebūtų augalų ir šiukšlių.

**6. Objekto patikrinimai**

1. Siekiant nustatyti visas pavojingas aplinkybes ir bet kokias aplinkybes, kurios neigiamai paveiktų Infrastruktūrą, Koncesininkas atlieka reguliarius objekto patikrinimus visoje teritorijoje.
2. Visi darbai, kuriuos reikia atlikti pagal Koncesininko atsakomybę techninės priežiūros srityje, turi būti ištaisyti nedelsiant.
3. Jei yra darbų, susijusių su padėties, kuri neįeina į Koncesininko atsakomybės sritį, tada Koncesininkas turi užtikrinti, kad lankytojams nekiltų joks pavojus ir kaip galima greičiau žodžiu pranešti Suteikiančiosios institucijos atstovui.

**7. Chemikalų naudojimas**

Koncesininkas privalo užtikrinti, kad visi darbuotojai, kurie bus susiję su chemikalų taikymu ir naudojimu, būtų baigę tinkamus mokymus.

**8. Bendrosios nuostatos dėl valymo**

Koncesininkas atsako už apsirūpinimą valymui skirtomis medžiagomis, įrengimais ir reikmenimis.

**1 lentelė. Infrastruktūros techninės priežiūros grafikas**

| **Elementas** | **Koncesininko atsakomybės sritis** | **Suteikiančiosios institucijos atsakomybės sritis** |
| --- | --- | --- |
| **Baseino filtravimo sistema ir įrenginių patalpos** | - Paprastojo remonto atlikimas.- Techninės priežiūros išlaidos.- Vandens valymas atliekamas pagal HN 109:2016 ar tuo metu galiojantį aktualų teisės aktą.- Visų siurblių ir filtrų aptarnavimas ir išbandymas.- Paruošti ir tvarkyti registracijos žurnalus, chloro, pH bei vandens lygio patikrinimo, kitus pagal HN 109:2016 ar tuo metu galiojantį aktualų teisės aktą privalomus žurnalus.- Pranešti apie visą reikalaujamą techninę priežiūrą Suteikiančiosios institucijos atstovui.- Surengti visiems darbuotojams mokymus ir juos supažindinti su įrenginių patalpomis bei techninės priežiūros procedūromis.- Visada išvalyti ir prižiūrėti įrenginių patalpas. | - Prireikus – kapitalinis remontas, išskyrus remontą, kurio prireikė dėl Koncesininko aplaidumo atlikti techninę priežiūrą.- Visų registracijos žurnalų peržiūrėjimas.- Metiniai patikrinimai. |
| **Baseino ištuštinimas (vandens lygio sumažinimas) techninės priežiūros tikslais** | - Baseinų pripildymas po praplovimo išlaikant lygius.- Išlaidos už vandenį, skirtą baseino pripildymui. | - Visų registracijos žurnalų peržiūrėjimas.- Dalyvavimas reguliariame metiniame baseino ištuštinime. |
| **Baseino chemikalų dozavimo sistemos** | - Chemikalų dozavimo sistemų priežiūra pagal HN 109:2016 ar tuo metu galiojantį aktualų teisės aktą. - Pranešti Suteikiančiajai institucijai apie techninės priežiūros atlikimą.- Visi remontai ir pakeitimai pasibaigus perduotos Koncesininkui Infrastruktūros ir įrenginių tarnavimo laikui. | - Visų registracijos žurnalų peržiūrėjimas.- Metiniai patikrinimai. |
| **Bendroji Infrastruktūros techninė priežiūra** | - Infrastruktūros priežiūra pagal HN 109:2016, HN 39:2016[[9]](#footnote-10) ir kitus teisės aktus vykdymas.- Visi remontai ir pakeitimai pasibaigus perduotos Koncesininkui Infrastruktūros ir įrenginių tarnavimo laikui.- Remonto ar techninės priežiūros išlaidos, atsiradusios dėl Koncesininko aplaidumo atlikti einamąją techninę priežiūrą. - Infrastruktūros defektų identifikavimas garantiniu periodu, komunikacija dėl jų pašalinimo su Infrastruktūros statytojais bei Suteikiančiosios institucijos informavimas apie identifikuotus Infrastruktūros defektus bei jų šalinimo eigą. | - Visų registracijos žurnalų peržiūrėjimas.- Metiniai patikrinimai.- Bendradarbiavimas su Koncesininku jam atstovaujant Suteikiančiąją instituciją santykiuose su Infrastruktūros statytojais garantiniu Infrastruktūros periodu. |
| **Pastatai** | - Visą laiką prižiūrėti ir valyti, Infrastruktūrą ir Infrastruktūros teritoriją.- Informuoti Suteikiančiosios institucijos atstovą apie techninės priežiūros darbus.- Remonto ar techninės priežiūros išlaidos, atsiradusios dėl Koncesininko aplaidumo atlikti einamąją techninę priežiūrą. - Visi remontai ir pakeitimai pasibaigus perduotos Koncesininkui Infrastruktūros ir įrenginių tarnavimo laikui. | - Prireikus – kapitalinis remontas, išskyrus remontą, kurio prireikė dėl Koncesininko aplaidumo atlikti techninę priežiūrą.- Visų registracijos žurnalų peržiūrėjimas.- Metiniai patikrinimai. |
| **Sienos** | - Nuvalytos.- Per 24 val. pašalinti bet kokius grafičius nuo vidinių ir išorinių sienų. | - Prireikus – kapitalinis remontas, išskyrus remontą, kurio prireikė dėl Koncesininko aplaidumo atlikti techninę priežiūrą.- Metiniai patikrinimai. |
| **Stogai, stoglangiai, išorinės sienos, nutekamieji latakai ir stogvamzdžiai** | - Paprastasis remontas.- Techninė priežiūra.- Remonto ar techninės priežiūros išlaidos, atsiradusios dėl Koncesininko aplaidumo atlikti einamąją techninę priežiūrą. | - Prireikus – kapitalinis remontas, išskyrus remontą, kurio prireikė dėl Koncesininko aplaidumo atlikti techninę priežiūrą.- Metiniai patikrinimai. |
| **Durys ir rėmai (įskaitant spintas ir vartus)** | - Paprastasis remontas ir užtikrinimas tinkamo veikimo bei (pasibaigus jų tarnavimo laikui ar susidėvėjus) pakeitimo.- Techninė priežiūra.- Remonto ar techninės priežiūros išlaidos, atsiradusios dėl Koncesininko aplaidumo atlikti einamąją techninę priežiūrą. | - Metiniai patikrinimai. |
| **Elektros įranga ir laidai** | - Paprastasis remontas.- Techninė priežiūra.- Remonto ar techninės priežiūros išlaidos, atsiradusios dėl Koncesininko aplaidumo atlikti einamąją techninę priežiūrą. | - Prireikus – kapitalinis remontas, išskyrus remontą, kurio prireikė dėl Koncesininko aplaidumo atlikti techninę priežiūrą.- Metiniai patikrinimai. |
| **Apsaugos stulpai teritorijoje** | - Paprastasis remontas.- Techninė priežiūra.- Remonto ar techninės priežiūros išlaidos, atsiradusios dėl Koncesininko aplaidumo atlikti einamąją techninę priežiūrą. | - Prireikus – kapitalinis remontas, išskyrus remontą, kurio prireikė dėl Koncesininko aplaidumo atlikti techninę priežiūrą.- Metiniai patikrinimai. |
| **Grindų paviršiai ir dangos** | - Paprastasis remontas.- Techninė priežiūra.- Remonto ar techninės priežiūros išlaidos, atsiradusios dėl Koncesininko aplaidumo atlikti einamąją techninę priežiūrą. | - Prireikus – kapitalinis remontas, išskyrus remontą, kurio prireikė dėl Koncesininko aplaidumo atlikti techninę priežiūrą.- Metiniai patikrinimai. |
| **Baldai ir įranga** | - Atlikti Specifikacijoje nurodytas ir/ar Pasiūlyme nurodytas Investicijas.- Prižiūrėti Investicijų objektus ir užtikrinti jų tinkamą veikimą bei (pasibaigus tarnavimo laikui ar susidėvėjus) pakeitimą.- Prižiūrėti įrangą (inventorių), reikalingą baseinui su sveikatingumo kompleksu (žr. 2 priedą) ir užtikrinti jos tinkamą veikimą bei (pasibaigus jos tarnavimo laikui ar susidėvėjus) pakeitimą.- Prižiūrėti: šiukšlių dėžes, spinteles, lentynas, prekystalius, virtuvės/kavinės įrangą, kėdes, stalus, ženklus, skelbimų lentas ir kitus baldus, įrangą ir užtikrinti jos tinkamą veikimą bei (pasibaigus jos tarnavimo laikui ar susidėvėjus) pakeitimą.- Prižiūrėti, reguliariai išbandyti, pakeisti (pasibaigus jos tarnavimo laikui ar susidėvėjus) visas saugos priemones. | - Metiniai patikrinimai. |
| **Stiklai, langai (vidiniai ir išoriniai)** | - Pakeisti sudužusius ar įskilusius dėl netinkamo naudojimo stiklus. - Langų ir priedų pakeitimas atsiradus pažeidimams dėl vandalizmo.- Reguliariai valyti. | - Langų ir priedų pakeitimas atsiradus pažeidimams dėl konstrukcijos defektų. |
| **Grafičių pašalinimas** | - Per 24 val. nuvalyti grafičius vidinėse ir išorinės zonose. | - Metiniai patikrinimai. |
| **Teritorija****Žr. C skirsnį „Teritorijos priežiūra“** | - Prireikus nušienauti ir išlyginti vejas.- Nuvalyti nešvarumus nuo kietųjų paviršių (pėsčiųjų takų, išgrįstų zonų, automobilių saugyklų, įvažiavimo kelių).- Šaltojo sezono metu nuvalyti sniegą nuo kietųjų paviršių (pėsčiųjų takų, išgrįstų zonų, automobilių saugyklų, įvažiavimo kelių).- Pranešti apie nusidėvėjusius kietuosius paviršius.- Ištuštinti šiukšliadėžes.- Prieš atliekant bet kokius žemės paviršiaus pakeitimus, gauti Suteikiančiosios institucijos patvirtinimą.  | - Prireikus – kapitalinis remontas, išskyrus remontą, kurio prireikė dėl Koncesininko aplaidumo atlikti techninę priežiūrą.- Metiniai patikrinimai. |
| **Higiena** | - Palaikyti visų zonų švarą ir higieną.- Pateikti tinkamus higienos produktus dušuose, tualetuose, įskaitant tualetinį popierių, rankšluosčius ir oro gaiviklius. | - Metiniai patikrinimai. |
| **Sanitarinė įranga** | - Prižiūrėti ir papildyti, kad būtų muilo, popierinių rankšluosčių, tualetinio popieriaus ir oro gaiviklio. | - Įrengti tualetinio popieriaus ir rankšluosčių laikiklius bei muilines.- Įrengti dušus, klozetus, bakelius, praustuvus, pisuarus ir vandens maišytuvus.- Metiniai patikrinimai. |
| **Raktai, spynos ir apsauga** | - Atsako už Suteikiančiosios institucijos išduotus raktus ir spynas.- Pakeičia pamestus raktus ir spynas.- Sumoka dėl netinkamo naudojimo ar aplaidumo sugadintų raktų ar spynų remonto arba pakeitimo išlaidas. | - Užsako ir pateikia raktus ir spynas, atitinkančias Suteikiančiosios institucijos pagrindinę raktų sistemą. |
| **Apšvietimas** | - Keisti perdegusius šviestuvus. - Pakeisti neveikiančią apšvietimo įrangą pasibaigus jos tarnavimo laikui. | - Pakeisti nekokybišką ar netinkamai įrengtą neveikiančią apšvietimo įrangą. |
| **Stacionari įranga** | - Prižiūrėti suolelius, įtvirtintas spinteles, lentynas, kompiuterius ir kasos aparatus.- Reguliariai valyti įrangą. - Pakeisti susidėvėjusią ar pasenusią stacionarią įrangą (pasibaigus jos tarnavimo laikui). | - Metiniai patikrinimai. |
| **Santechnika ir įranga** | - Valyti ir prižiūrėti.- Pakeisti susidėvėjusią ar pasenusią santechniką ir įrangą (pasibaigus jos tarnavimo laikui). | - Prireikus – kapitalinis remontas, išskyrus remontą, kurio prireikė dėl Koncesininko aplaidumo atlikti techninę priežiūrą.- Metiniai patikrinimai. |
| **Saugos ženklai baseine** | - Privalomų ženklų sumontavimas, kurių reikia tinkamam Paslaugų teikimui.- Prižiūrėti ženklus.- Stebėti, ar ženklai yra pagal teisės aktų reikalavimus.- Sumontuoti naujus Suteikiančiosios institucijos patvirtintus ženklus, susijusius su Koncesininko veikla baseino teritorijoje. | - Metiniai patikrinimai. |
| **Buitinė technika** | - Montavimo ir techninės priežiūros išlaidos.- Pakeitimo išlaidos. | - Metiniai patikrinimai. |

# **2 priedas. INVENTORIUS, REIKALINGAS BASEINUI SU SVEIKATINGUMO KOMPLEKSU**

| **Eil. Nr.** | **Įrangos/inventoriaus pavadinimas** | **Kiekis** |
| --- | --- | --- |
| **BĮ „Gintaro“ sporto centro perkama įranga\*** |
| 1. | Balansinė pagalvėlė Air pad | 4 |
| 2. | Rip 60 | 2 |
| 3. | Kamuoliai (kamštiniai, plastikiniai, guminiai), įvairaus dydžio | 10 |
| 4. | Šokdynės | 5 |
| 5. | Hanteliai ir svarmenys nuo 1 kg iki 6 kg, nerūdijantys | 15 |
| 6. | Gumos, tampyklės | 20 |
| 7. | Gimnastiniai čiužiniai | 4 |
| 10. | Chronometras portatyvinis baterinis (60x60) | 2 |
| 11. | Konteineris su ratukais inventoriui | 8 |
| 12. | Plaukimo lentos, plūdės | 40 |
| 13. | Gumos, diržai | 20 |
| 14. | Garsiakalbis (nešiojamas) | 1 |
| 15. | Plaukimo lopetėlės | 20 |
| 16. | Plaukimo lentos (kojų darbui) | 30 |
| 17. | Plaukimo plūdės (rankų darbui) | 30 |
| 18. | Pasipriešinimo gumos | 10 |
| 19. | Diržai su pasipriešinimu | 5 |
| 20. | Trumpi plaukmenys, skirti plaukimo treniruotėms | 40 |
| 21. | Mono plaukmenys | 20 |
| 22. | Plaukimo vamzdelis | 30 |
| 23. | Plokščios gumos | 100 |
| 24. | Plaukmenys "Najad" | 30 |
| 25. | Mono pelekai "Model2" | 30 |
| 26. | Mono pelekai "Turbo" | 5 |
| 27. | Kvėpavimo vamzdelis | 30 |
| 28. | Palapinė, skirta sportininkams prieš startą (8x5) | 1 |
| 29. | Treniruoklis-lyderis | 1 |
| 30. | Vasa Trainer Pro | 1 |
| 31. | Vasa Ergometer | 1 |
| 32. | Treniruoklis plaukimo grybšniui tobulinti | 1 |
| 33. | Treniruoklis Power tower | 1 |
| **Koncesininko perkama įranga[[10]](#footnote-11)** |
| 34. | Jėgos suoliukas (universalus jėgos suoliukas, susidedantis iš spaudimo suolo su reguliuojamu atlošu ir štangos stovo, kojų treniruoklio sėdint, gulint. Maksimali štangos stovo apkrova ne daugiau nei 100 kg, kojų treniruočių apkrova ne didesnė nei 40 kg, maksimalus vartotojo svoris ne daugiau nei 130 kg. Treniruoklio matmenys (ilgis/plotis/ aukštis): ne mažesnė nei 200 x 100 x 110 cm | 1 |
| 35. | Gimnastikos sienelė (medinė). Pagaminta iš kietmedžio briaunos, tekinto profilio skersiniai, galvanizuoto metalo tvirtinimo elementai prie sienos, lubų ir grindų, matmenys ne mažesnė nei 250x90 | 5 |
| 36. | Chronometras portatyvinis baterinis (ne mažesnis nei 60x60) | 2 |
| 37. | Laikrodis sieninis (elektroninis) dydis ne mažesnis nei 785 x 225 x 115 mm. Baseino informacinė lentelė, kuri nuotoliniu būdu siunčia ir nuolat atnaujina informaciją, ženklų aukštis ne mažesnis nei 120 mm, rėmelis pagamintas iš nerūdijančio plieno, rodo chloro ir ph lygį, redokso lygį, vandens temperatūrą, oro temperatūrą, santykinę drėgmę, galimybė suformuoti tekstinius pranešimus.  | 1 |
| 38. | Masažo stalas. Iš sintetinės odos, atsparus vandeniui bei aliejui, padengtas dvigubu ne plonesnis nei 40 mm storio putos sluoksniu, ne mažiau nei 8 pakopų aukščio reguliavimas | 1 |
| 39. | Stalai (10), kėdės (20) (plastikiniai ar kitos vandens nesugeriančios lengvos medžiagos). Aukštis iki sėdimosios vietos/plotis/gylis ne mažesnė nei 92/47/54/42 cm | 30 |
| 40. | Suolai (plastikiniai). Pagamintas iš aukšto spaudimo netoksinio PVC ar lygiavertės medžiagos; Be švino; nėra detalių, kurios rūdytų ar pūtų; atlaiko temperatūros svyravimus nuo – 40 C iki + 80 C; atsparus chloro garams, atlaikomas svoris ne mažiau kaip 400 kg/m, matmenys ne mažesnės nei 2000x336x490 mm, ne didesnės nei 1500x336x490 mm | 10 |
| 41. | Bokštas gelbėtojams, teisėjams (>200 cm). Stabilus, pagamintas iš aliuminio; vandeniui atspari rašymo lenta; kėdė iš plastiko, mobili, lengvai išmontuojama. Aukštis >200 cm, gylis ne mažiau nei 74 cm, plotis (išskleistos) ne mažiau nei155 cm. Sėdynės aukštis ne mažiau 185 cm. | 2 |
| 42. | Takai (plastikiniai) antibakteriniai. Vandeniui ir chlorui atspari danga vidaus naudojimui | 200 |
| 43. | Gelbėjimo kablys (teleskopinis) su galimybe prailginti iki 4 m ilgio, aliuminis. | 2 |
| 44. | Gelbėjimo ratai, plūdės. Gelbėjimo ratas pagamintas iš poliuretano, išmatavimai ne mažesnis nei 40x64 cm, svoris ne daugiau ni 2,5 kg. Ratas aprištas virve, pritvirtinta pagal gelbėjimo rato perimetrą taip, kad 4 žmonės galėtų už jo laikytis. Ratas atitinka SOLAS ar lygiaverčius ir Europos sąjungos reikalavimus. | 4 |
| 45. | Akvaerobikos inventorius:*Vandens aerobikos svareliai:* patogūs ir minkšti laikyti rankoje; pagaminti iš CL35 PE ar lygiavertės putos; įvairių dydžių: ne mažiau nei 185x52 mm, ne daugiau nei 155x52 mm, diskas trikampis ne daugiau nei 52 mm storio ne mažiau nei 100x52 mm. Pora.*Plaukimo plūdė „Makaronas“:* lanksčios ir stiprios plūdės, tinkančios vandens aerobikai, vandens gimnastikai, hidroterapijai, mokymui plaukti ir žaidimams, ilgis: ne mažiau nei 160 cm; storis: ne mažiau nei 7 cm.*Plaukimo diržas vandens aerobikai:* dydis: ne mažiau nei 730x225x34 mm; pagamintas iš CL35 ar lygiavertės putos, reguliuojamas diržas, malonus odai, mažiau intensyvioms treniruotėms;*Plaukimo diržas vandens aerobikai:* dydis: ne mažiau nei 850x240x30 mm, pagamintas iš CF35 ar lygiavertės putos; minkštas, malonus paviršius, reguliuojamas bei skirtas intensyvesnėms treniruotėms.*Vandens aerobikos bokso pirštinės:* lavinti ištvermę; viršuje patogiai išformuotos vietos pirštams, pagamintos iš PLASTAZOTE LD33 ar lygiaverčių putų, pora.*Vandens aerobikos štangutė*: plūduriuojanti ilga vandens aerobikos štangutė; ilgis ne mažiau nei 107 cm, suaugusiems nuo 12cm iki 15 cm storio, vaikams nuo 8cm iki 10 cm.Diskas vandens aerobikai – naudojami viršutinės kūno dalies jėgos, ištvermės didinimui; pečių, rankų, riešų stiprinimui; išmatavimai: diametras ne mažiau 240 mm, storis ne daugiau 45 mm; pagaminta iš PE ar lygiavertės putos; pora.*Vandens apykaklė:* skirta išlaikyti galvą virš vandens; pagaminta iš vandens nesugeriančios medžiagos, naudojama nemokantiems plaukti, atsipalaidavimo procedūroms, vertikalioms vonioms; išmatavimai: ne mažiau nei 42x27x4 cm. Angos kaklui skersmuo nuo 13 cm iki 15 cm.*Balansinė lenta vandens treniruotėms* *DynaPad ar lygiavertė:*  balanso bei viso kūno raumenų stiprinimo pratimams atlikti; dygliuotas paviršius stimuliuoja raumenis; matmenys: ne mažiau nei 28x23x4,5 cm.*Neopreninė juosta:* neopreninė juosta su plūdurais abiejuose galuose; juostos ilgis ne trumpesnė nei 90 cm, plūdurų diametras ne storesnė nei 17 cm; naudojamas gerinti koordinaciją, balansą bei didinti ištvermę; vandens aerobikai bei reabilitacijai;*Skęstantys žaislai – lazdelės:* rinkinyje 5 lazdelės su numeriais.*Skęstantys žaislai – žiedai:* rinkinyje 5 žiedai su numeriais. Rinkinys;*Plūdės ant rankų*: dvi kameros, ne mažiau nei 33 mm storio, ryškios spalvos, labai tvirti. Dydžiai: 00 – iki 15 kg, iki 2 m; 0-15-30 kg iki 6 m; 1-30-60 kg iki 12 m; 2 – 60 kg+pora. | 20 |
| 46. | Aparatas kraujo laktatui matuoti. Nešiojamas laktato matuoklis stebėti ir sekti laktato lygį kraujyje | 1 |
| 47. | Posūkio nugara vėliavėlės. Vėliavėlės baseinui dviejų skiriamųjų spalvų per visą baseino plotį, pagaminta iš atsparios vandeniui ir chlorui medžiagos. | 2 |
| 48. | Pirmos pagalbos rinkinys | 6 |
| 49. | Laipteliai (nelystantys, pakopos su guminėmis pagalvėlėmis, nerūdijančio plieno AISI-316 ar lygiaverčio, tarpai tarp pakopų nuo 20c, iki 25 cm) | 1 |
| 50. | Kopėtėlės (dvipusės, neslystančio paviršiaus) | 2 |
| 51. | Gylio ženklinimas (ženklai skirtingam gyliui pažymėti) | 1 |
| 52. | Jėgos staklės. Daugiafunkcinis jėgos centras. Jėgos staklės suteikia galimybę treniruoti įvairias raumenų grupes. Treniruoklis turi turėti traukimo skersinį pilvo raumenims, kojoms, rankoms. Reguliuojamas suolelis ir apsauginės pagalvės. Pratimai: peteliškės pratimas krūtinei, kojų kėlimas sėdint (stūmimas); lyno pritraukimas, pečių, krūtinės ir nugaros raumenims; atsilenkimai traukiant lyną. Reguliuojamo aukščio sėdėjimo suolelis Svarmenų kolona 5-60 kg (12 vnt. po 5 kg). Maksimalus vartotojo svoris ne daugiau nei 130 kg. Surinkto treniruoklio matmenys (ilgis/plotis/aukštis) ne mažiau nei 170x109x200 cm. Garantija 12 mėn. | 1 |
| 53. | Bėgimo takelis. Su LED konsole; variklis – ne mažiau 5 AG (nuolatinės galios), su eco sistema naudojančia mažiau elektros energijos; bėgimo tako paviršius ne mažiau 56 x 158 cm; greitis turi būti reguliuojamas nuo 0,2 iki 24 km/h; turi būti įkalnė reguliuojama nuo -3 iki +15 proc. Maksimalus vartotojo svoris ne mažiau 220 kg; treniruoklio svoris ne mažiau 150 kg; ne mažiau nei 25 programos; garantija turi būti ne mažiau – 3 metai, varikliui – ne mažiau 20 metų. | 1 |
| 54. | Platforma kojų treniruotėms. Laisvų svorių staklės yra skirtos lavinti kojų raumenis, atliekant pritūpimus (hack sqats). Pritvirtinus nugaros atramą treniruoklio apačioje, o pėdų atramą viršuje, taip pat galimybė atlikti kojų presą. Savybės: pagamintas iš plieno, rėmo, išmatavimai: ne mažesnė nei 50x50x2 mm, svorių įmaučių ilgis – 30cm- 32 cm, galima dėti iki 50 cm skersmens (atitinka 25 kg olimpinių diskų standartą), svorius nuo 30 iki 50 mm diametro (galima keisti įmaučių diametrą), reguliuojamas nugaros atlošo kampas (65, 70, 80, 90), nugaros atlošo išmatavimai: nemažiau nei 35x50 cm, kojų atramos išmatavimai: ne mažesnė 41x75 cm, maksimalus vartotojo ūgis atliekant pritūpimus – 2 m, maksimali treniruoklio apkrova – 350 kg. | 1 |
| 55. | Veidrodinė siena (aukštis nuo 3m iki 3,20m, ilgis nuo 4,50x 5 m) | 1 |
| 56. | Vandensvydžio vartai (pagal patvirtintus standartus 3 m pločio, 0,9 m aukščio) | 2 |
| 57. | Dinamometras (skaitmeninis). Įrenginys skirtas įvairių raumenų grupių, maksimalios izometrinės raumenų jėgos testavimui ir tarpraumeninės pusiausvyros įvertinimui su programine įranga. Aparato konstrukcija pagaminta iš metalo. Dydis: ne mažiau nei 136x100 cm, aukštis ne daugiau nei 238 cm. | 1 |
| 58. | Prizinės pakylos | 1 |
| 59. | Nuleidėjas, pritaikytas neįgaliesiems. Keltuvas turi būti kompaktiškas ir neužimti daug vietos ir lengvai valdomas, nereikalaujantis fiksavimo vietų, kurio pagalba žmonės be jokių keblumų būtų įkeliami/iškeliami į baseino zoną, kur yra reguliuojamas baseino dugno aukštis. Minimalūs reikalavimai mobiliam ŽN ar lygiaverčiam keltui: keliamojo galia: min. 110 kg; baterijos įkrovikliu; hidroelektrinė dėžutė; mechaninis avarinis nuleidimas/pakėlimas; integruotas valdymo pultas, baterijos apkrovos indikatorius, krypties mygtukai žemyn ir aukštyn, avarinis stabdymo mygtukas; stabdžių sistema, valdoma elektroniniu būdu iš integruoto valdymo pulto; nerūdijančio dažyto plieno korpusas; saugos diržai; galvos atlošas, skirtas galvos įtvirtinimui; kojų laikikliai. | 1 |
| 60. | Įrangos montažinis stalas (ne mažesnis nei 150 cm ilgis x 70 plotis x 70 aukštis) | 4 |
| 61. | Grotuota narų platforma (ne mažesnė nei 300 cm x 300 cm) iš duraliuminio  | 1 |
| 62. | Ašinė bokšto virvė | 1 |
| 63. | Virvės tvirtinimas baseino dugne | 1 |
| 64. | Avarinio iškilimo treniruočių kamera | 1 |
| 65. | Baseino dugnas, praėjimo takai dengti guma | 1 |
| 66. | Įrangos ar nukentėjusio transportavimo vežimėlis (ne mažesnis nei 200 cm ilgis x 70 cm aukštis x 40 cm plotis) | 2 |
| 67. | Neštuvai | 1 |
| 68. | Pirmos pagalbos rinkinys | 1 |
| 69. | Plastikinės dėžės (nardymo įrangai sudėti) | 20 |
| 70. | Įrangos skalavimo vonia | 1 |
| 71. | Džiovykla | 1 |
| 72. | Pakabos | 40 |
| 73. | Naro kostiumas (ne plonesnis nei 3 mm, vientisas) | 20 |
| 74. | Plaukmenys (uždara pėda) | 20 |
| 75. | Kaukė (silikoninė) | 15 |
| 76. | Vamzdelis (sauso tipo) | 15 |
| 77. | Svorių diržas | 15 |
| 78. | Svoriai (švininiai dengti guma, 1 kg ir 2 kg | 100 |
| 79. | Plūdrumo liemenė | 20 |
| 80. | Reguliatorius | 15 |
| 81. | Nardymo kompiuteris | 15 |
| 82. | Manometras su aukšto spaudimo šlanga | 15 |
| 83. | Balionas su Z tipo ventiliu | 15 |
| 84. | Lentelė užrašams | 10 |
| 85. | Povandeniniai garsiniai signalai | 10 |
| 86. | Video kameros | 2 |
| 87. | Vandens treniruokliai |  15 |
| 88. | Ritė centrinės nardymo bokšto virvės surinkimui | 1 |
| 89. | Universalus suoliukas | 1 |
| 90. | Televizoriai | 3 |
| 91. |  Vandenlentė vandens pratimams |  15 |
| 92. |  Pripučiami vandens pramogų įrenginiai |  1 komplektas |
| 93. |  Papildomi treniruokliai treniruoklių salei (funkcionalumo didinimui) |  3 |
| 94. | Vandens ir baseino temperatūros tablo | 1 |
| 95. | Deguonies aparatas | 1 |
| 96. | Kompresorius | 1 |
| 97. | Baseino takų ženklinimas skirtingų greičių plaukikams | 1 |
| 98. | Kompresorius oro pildymui | 1 |
| 99. | Defibriliatorius | 1 |
| 100. | Daugiastandartinė nuolatinės srovės įkrovos stotis Terra 53 CJG arba lygiavertė | 1 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Inventoriaus sąraše nurodyta **BĮ „Gintaro“ sporto centro perkama įranga** yra preliminari ir bus patikslinta ją įsigijus.

# **3 priedas. Suteikiančiosios institucijos Minimalūs Baseino paslaugų poreikiai**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Naudojama** | **Baseino zona** | **Takeliai** | **Sezonas** | **Dienos per savaitę** | **Valandos per dieną\*** |
| 1. | Antrokų mokymo plaukti programa | Pakeliamo dugno | 4 (25 m ilgio) | Rugsėjo II-a savaitė – gegužės pabaiga | 5 (darbo dienos) | 6 val.8.00 – 14.00 |
| 2. | Senjorai ir neįgalieji | Pakeliamo dugno | 4 (25 m ilgio) | Rugsėjo II-a savaitė – gegužės pabaiga | 2 (darbo dienos) | 2 val.7.00 – 8.0014.00 – 15.00 |
| 3. | Sportininkai | Bet kuri zona | 6 (50 m. ilgio) | 11 mėn. per metus | 3 (darbo dienos) | 4,5 val.16.00 – 20.30 |
| 3 (50 m. ilgio)3 (25 m. ilgio) | 11 mėn. per metus | 2 (darbo dienos) | 4,5 val.16.00 – 20.30 |
| 5 (50 m. ilgio)3 (25 m. ilgio) | 11 mėn. per metus | 1 (šeštadienis) | 4,5 val.8.00 – 12.30 |
| Treniruoklių salė | ––––– | 11 mėn. per metus | 5 (darbo dienos) | 3,5 val.15.30 – 19.00 |
| 4. | Plaukimo veteranų rinktinė | Bet kuri zona | 2 (50 m. ilgio) | 10 mėn. per metus | 3  | 2 val.20.00 – 22.00 |

\* apmokestinamos Pasiūlyme nurodytu „Įkainiu už naudojimąsi objektu Minimaliomis Baseino paslaugomis“ (*Siūlomas valandinis Suteikiančiosios institucijos mokėjimas (įkainis) už naudojimąsi vienu baseino taku Minimalioms Baseino paslaugomis*)

**Minimalios Baseino paslaugos apima:**

* tinkamai funkcionuojančio 50 m baseino tako prieinamumą lentelėje nurodytam laikui su papildomai neapmokestinama lankytojo 30 min. nusiprausimui ir persirengimui / iki 12 žmonių grupei bei ją lydintiems asmenims (iki 3);
* dušo patalpų prieinamumą nurodytai asmenų grupei;
* persirengimo patalpų prieinamumas nurodytai asmenų grupei;
* gelbėtojo paslaugos prieinamumas nurodytai asmenų grupei;
* kitų baseino tinkamam naudojimui būtinų patalpų prieinamumą;
* naudojantis (sportininkams) treniruoklių sale– lentelėje nurodytam laikui treniruoklių salės patalpų prieinamumas.

**Garantuojamas Baseino paslaugų pirkimas:**

Suteikiančioji įsipareigoja nupirkti:

* mažiausiai aukščiau nurodytos Minimalių Baseino paslaugų poreikio lentelės pirmoje skiltyje „Antrokų mokymo plaukti programa“ identifikuotas valandas ir
* ne mažiau kaip 50 procentų lentelės antroje-ketvirtoje skiltyse „Senjorai ir neįgalieji“/ „Sportininkai“ / „Plaukimo veteranų rinktinė“ identifikuotų valandų.

Likusiais laikais Paslaugų pirkimas nėra garantuojamas.

**Nemokamų\*\* dienų poreikis savivaldybės renginiams:**

10 (dešimt) dienų per kalendorinius metus

\*\* nemokamai suteikiamos Baseino paslaugos pagal iš anksto suderintą renginių grafiką

**Nemokamos Baseino paslaugos savivaldybės renginiams apima:**

* tinkamai funkcionuojančio 50 m baseino visų 10 takų prieinamumą iki 10 val. renginio dieną;
* dušo patalpų prieinamumą;
* persirengimo patalpų prieinamumą;
* gelbėtojo paslaugos prieinamumą;
* žiūrovų tribūnų prieinamumą;
* kitų baseino tinkamam naudojimui būtinų patalpų prieinamumą;
* baseino ir treniruoklių įrangos (2 priedas) prieinamumą, įskaitant, bet neapsiribojant, papildomai neapmokestinamas šios įrangos prieinamumas renginių metu: elektroninė laiko fiksavimo sistema; įgarsinimas; plaukimo varžyboms reikalinga įranga, kuri turi būti parengta varžyboms.

**Papildomų\*\*\* Baseino paslaugų poreikis:**

Lietuvos plaukimo federacijos (LPF) renginiams – iki 6 (šešių) dienų per kalendorinius metus; pagal pasirenkamojo ugdymo programą finansuojamų[[11]](#footnote-12) mokinių ugdymą vykdančių juridinių asmenų poreikiams – neapibrėžtas val. kiekis;

\*\*\* apmokestinamos Pasiūlyme nurodytu papildomu „Įkainiu už naudojimąsi objektu Papildomas Baseino paslaugas“ (*Siūlomas valandinis Suteikiančiosios institucijos mokėjimas (įkainis) už naudojimąsi vienu baseino taku Papildomoms Baseino paslaugoms*)

**Papildomų Baseino paslaugos apima:**

* tinkamai funkcionuojančio 50 m baseino visų 10 takų prieinamumą iki 10 val. renginio dieną;
* dušo patalpų prieinamumą;
* persirengimo patalpų prieinamumą;
* gelbėtojo paslaugos prieinamumą;
* žiūrovų tribūnų prieinamumą;
* kitų baseino tinkamam naudojimui būtinų patalpų prieinamumą;
* baseino ir treniruoklių įrangos (2 priedas) prieinamumą, įskaitant, bet neapsiribojant, papildomai neapmokestinamas šios įrangos prieinamumas renginių metu: elektroninė laiko fiksavimo sistema; įgarsinimas; plaukimo varžyboms reikalinga įranga, kuri turi būti parengta varžyboms.
1. Patvirtintos Lietuvos Respublikos sveikatos apsaugos ministro 2016 m. lapkričio 25 d. įsakymu Nr. V-1334. [↑](#footnote-ref-2)
2. Klaipėdos daugiafunkcio sveikatingumo centro investicinis projektas, Civitta, 2017 [↑](#footnote-ref-3)
3. Tiksli apimtis ir techniniai Infrastruktūros parametrai gali būti įvertinti pagal techninį projektą ar apžiūros vietoje metu. [↑](#footnote-ref-4)
4. Tiksli apimtis ir techniniai Infrastruktūros parametrai gali būti įvertinti pagal techninį projektą ar apžiūros vietoje metu. [↑](#footnote-ref-5)
5. Patvirtintos Lietuvos Respublikos sveikatos apsaugos ministro 2016 m. lapkričio 25 d. įsakymu Nr. V-1334. [↑](#footnote-ref-6)
6. Nepertraukiamas laikotarpis suprantamas kaip nuolatinis Paslaugų teikimas ištisus metus funkcionuojančiame (reguliariai vykdomi renginiai) objekte su galimu trumpalaikiu paslaugų teikimo nutraukimu dėl švenčių dienų ir/ar laikinų techninės profilaktikos priežiūros darbų (pvz., patalpų dezinfekcija ar pan.). [↑](#footnote-ref-7)
7. Pasiūlyme nurodytu „Siūlomu valandiniu Suteikiančiosios institucijos mokėjimu (įkainiu) už naudojimąsi vienu baseino taku Papildomoms reikmėms“ kartu su Lietuvos plaukimo federacija gali naudotis tik juridiniai asmenys, gaunantys finansavimą pagal Klaipėdos miesto savivaldybės tarybos 2013 m. spalio 24 d. sprendimu Nr. T2-265 patvirtintą „Klaipėdos miesto pasirenkamojo vaikų ugdymo programų, finansuojamų iš sportininko krepšelio lėšų, tvarkos aprašą“ ar jį keičiantį teisės aktą. [↑](#footnote-ref-8)
8. Lietuvos statistikos departamento paskelbtas vidutinis metinis SVKI indeksas – „Poilsis ir kultūra“. Jeigu Lietuvos Respublikos statistikos departamentas nebevestų statistikos dėl vartotojų kainų indekso „Poilsis ir kultūra“ ir jis būtų nebeskelbiamas, tai šis vartotojų kainų indeksas keičiamas kitu Šalių sutartu atitinkamu indeksu ar kitu lyginamuoju statistiniu rodikliu, kuris savo paskirtimi būtų jam artimiausias. [↑](#footnote-ref-9)
9. Lietuvos higienos norma HN 39:2016 „Pirčių visuomenės sveikatos saugos reikalavimai“ [↑](#footnote-ref-10)
10. Koncesininkas turi teisę įsigyti nurodytą ar lygiavertę ne prastesnių techninių charakteristikų įrangą. Įsigyjama įranga turi būti nauja. [↑](#footnote-ref-11)
11. Pasiūlyme nurodytu „Siūlomu valandiniu Suteikiančiosios institucijos mokėjimu (įkainiu) už naudojimąsi vienu baseino taku Papildomoms Baseino paslaugoms“ kartu su Lietuvos plaukimo federacija gali naudotis tik juridiniai asmenys, gaunantys finansavimą pagal Klaipėdos miesto savivaldybės tarybos 2013 m. spalio 24 d. sprendimu Nr. T2-265 patvirtintą „Klaipėdos miesto pasirenkamojo vaikų ugdymo programų, finansuojamų iš sportininko krepšelio lėšų, tvarkos aprašą“ ar jį keičiantį teisės aktą. [↑](#footnote-ref-12)